Nu Kae Wòle Be Manya Tso Ahamuame Ŋu? | Sɔhɛwo Biana Be\nGBE BUBU Afrikaans Albanian Amerika Tokunɔgbe Amharic Arabic Arabic (Lebanon) Armenian Azerbaijani Azerbaijani (Cyrillic) Bambara Bissau Guinean Creole Brazil Tokunɔgbe Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Estonian Eŋlisi Eʋegbe Fijian Finnish Franse Georgian German Greek Haitian Creole Hausa Hebrew Hiligaynon Hindi Hindi (Roman) Hungarian Iban Icelandic Iloko Indonesian Italian Japanese Kachin Kazakh Kazakh (Arabic) Kiluba Kinyarwanda Kirghiz Kirundi Korean Lingala Lithuanian Macedonian Malagasy Malay Malayalam Maltese Mambwe-Lungu Maya Mexico Tokunɔgbe Myanmar Ngabere Norwegian Nzema Oromo Pangasinan Polish Portuguese Portuguese (Portugal) Romanian Russian Sepedi Serbian Serbian (Roman) Shona Sinhala Slovak Slovenian Solomon Islands Pidgin Spanish Swahili Swedish Tagalog Tatar Telugu Thai Tiv Turkish Tzeltal Ukrainian Urhobo Uzbek Uzbek (Roman) Vietnamese Wolof Xhosa Yoruba Zulu\nBiblia metsi tsitre ɖe ahanono le ŋuɖɔɖo me ŋu ne ame tsi le se nu anoe o. Gake ede se ɖe ahamumu ŋu.—Psalmo 104:15; 1 Korintotɔwo 6:10.\nKe ne woƒoe ɖe nuwò be nàno aha le nɔnɔme aɖewo me, si anye dziwòlawo alo dukɔa ƒe se dzi dada ya ɖe?\nBu nuwo ŋu yi ŋgɔe\nÐo tame kplikpaa\nHawòti aɖewo asusu be ele kokoko be ame nano aha hafi ate ŋu akpɔ dzidzɔ. Ke nu kawoe ate ŋu adzɔ le ahaa nono vɔ megbe?\nAme ate ŋu adze se me. Le teƒe aɖewo la, ne se meɖe mɔ na ame be wòano aha o evɔ wònoe la, woate ŋu ado fe nɛ, woabu fɔe be enye nu vlo wɔla, woaxɔ ʋukugbalẽ le esi, woaɖo dɔ sesẽ nɛ atsɔ ahe to nɛ, alo woadee mɔ́ gɔ̃ hã.—Romatɔwo 13:3.\nBubu klona le ame ŋu. Ahanono nana ame megatea ŋu ɖɔa ŋu ɖo o. Ne èmu aha la, àte ŋu agblɔ nya alo awɔ nane si ava ve wò emegbe. (Lododowo 23:31-33) Esi nyakakamɔnuwo va bɔ fifia ŋutɔ ta la, wò nuwɔnawo ate ŋu akaka kaba eye wòana bubu naklo le ŋuwò tegbee.\nAte ŋu ana ame naɖe ŋu ɖi. Ne èmu aha la, ele bɔbɔe ŋutɔ be woawɔ ŋutasẽnu alo gbɔdɔnuwo ɖe ŋuwò. Ate ŋu ana ame bubuwo nakpɔ ŋusẽ ɖe dziwò bɔbɔe hã, si awɔe be nàva ƒo ɖokuiwò ɖe nuwɔna manɔsenu bubuwo alo esiwo ate ŋu ade wò afɔku me la me.\nAte ŋu azu numame na ame. Numekukuwo ɖee fia be ne ame metsi o hafi dze ahanono gɔme la, enɔa bɔbɔe wu be ahanono nava zu numame nɛ. Ahanono be yeatsɔ alé nuteɖeamedzi alo akogotsitsi nu, alo atsɔ aɖe modzaka ate ŋu ava zu numame na ame eye edzi ɖuɖu nasesẽ.\nAte ŋu ana ame naku. Le ƒe aɖe me nyitsɔ laa la, ame ɖeka kuna le miniti 52 ɖe sia ɖe me le United States, le ame siwo no aha henɔ ʋu kum ta. Le ƒe atɔ̃ aɖe ko me la, ame siwo wu 1,500 siwo mekpɔ xɔ ƒe 21 o ye ku le ʋufɔku siwo me ʋukulawo no aha hafi le ʋua kum ta. Ne wò ŋutɔ meno aha o, evɔ nèɖo ame aɖe si no aha ƒe ʋu la, ele bɔbɔe ŋutɔ be nàdze afɔku.\nÀte ŋu aƒo asa na ahanono madzemadzee me tsonu vɔ̃ɖiwo ne ètso nya me do ŋgɔ le nu si nàwɔ ŋu.\nBiblia Ƒe Gɔmeɖose: “Aɖaŋudzela kpɔa afɔku gbɔna eye wòɣlaa eɖokui.” (Lododowo 22:3) Nunya manɔ eme be ame nano aha hafi aku ʋu alo awɔ nu bubu aɖe si bia susuŋudɔwɔwɔ bliboe o.\nTameɖoɖo kplikpaa: ‘Ne matiae be mano aha la, ke makpɔ egbɔ be esɔ le se nu eye nɔnɔme si me manoe le hã sɔ hafi.’\nBiblia Ƒe Gɔmeɖose: “Miezu ame si mieɖoa toe la ƒe kluviwo.” (Romatɔwo 6:16) Ne ènoa aha le esi hawòtiwo le enom ko ta la, ke èle mɔ ɖem na wo be woakpɔ ŋusẽ ɖe dziwò. Ne ènoa aha be yeatsɔ aɖe nuteɖeamedzi alo tamebubu dzi kpɔtɔ la, ke mèle nɔnɔme nyui siwo akpe ɖe ŋuwò nàkpɔ kuxiwo gbɔ la tum ɖo o.\nTameɖoɖo kplikpaa: ‘Nyemaɖe mɔ hanyetiwo nazi dzinye mano aha o.’\nBiblia Ƒe Gɔmeɖose: “Mèganɔ aha tsu nolawo . . . dome o.” (Lododowo 23:20) Ne xɔlɔ̃ gbegblẽwo le asiwò la, ate ŋu ana nàda wò tameɖoɖo kplikpaa dzi. Ne ènɔa ame siwo noa aha madzemadzee dome la, ke èle ɖokuiwò dem afɔku me.\nTameɖoɖo kplikpaa: ‘Nyemade ha kplikplikpli kple ame siwo noa aha madzemadzee o.’\n“Esime menɔ suku la, amewo dzea agbagba ɣesiaɣi be yewoazi dzinye mano aha. Ehiã be madze agbagba ɣesiaɣi be nya si le 1 Korintotɔwo 15:33 nanɔ susu me nam be: ‘Hadede vɔ̃wo gblẽa nɔnɔme nyuiwo.’”—Jordan.\n“Medzea agbagba be maƒo asa na nɔnɔme alo ame siwo menya be woate ŋu aƒoe ɖe nunye be mano aha. Dzi dzɔam be xɔlɔ̃ siwo wɔa tiatia nyuiwo le ahanono gome la le asinye.”—Jenna.\nNumame Gbegblẽwo Sɔhɛwo Biana Be Sɔhɛwo\nDƆWƆGBALẼVIWO NA SƆHƐWO\nAhamuame—Nu Kae Nàwɔ?\nNya Si Biblia Gblɔ Le Aha Sesẽ Nono Ŋu\nXlẽ nu tso Biblia me gɔmeɖose siwo ate ŋu akpe ɖe ŋuwò nàda asɔ le aha sesẽ nono ŋu la ŋu.\nƉoe Ɖe Amewo Ɖoe Ɖe Amewo Nu Kae Wòle Be Manya Tso Ahamuame Ŋu?\nNya Kae Biblia Gblɔ Tso Aha Sesẽ Ŋu? Ðe Ahanono Nye Nu Vɔ̃a?\nBu Nuwo Ŋu Nyuie Hafi Nànoe


Axa do Ŋgɔ - Wikipedia\nWoezɔ loo! Afisia enye Eʋe Wikipiɖia la, nunyãgbãle fãa si amesiame ateŋu aɖɔɖo.\nNe èdoa Eʋegbe la, míave nuwò bena na ná kpekpeɖeŋu le Eʋegbe me!\nNe wòadi be yea xlẽ nu bubuwo si woakɔ nyame nawò la, wole gbe bubu aɖewo me abe: English, Français, Italiano, Deutsch, Português, Español kple Akan.\nFifia la, nuŋɔŋlɔawo ƒe xexlẽme le Eʋe Wikipiɖia la dzi enye 385.\nWo dometɔ aɖewo wonye:\nAko • Avu • Biblia • Dzove • Eʋegbe • Ephraim Amu • Gẽ dukɔ ƒe fiawo • Kwame Nkrumah • Xɔsemeʋuʋu • Presbyteria Nyanyui Hame le Ghana • Jerry Rawlings\nEgbe enye Yawoɖa, 20 Dzove, 2022\nAxa yeyetɔ wu le Eʋe Wikipiɖia la me enye:\n03:02, 6 Dzove 2022 Srɔ̃ɖeɖe (xoxo | trɔe) [301 bitewo] Kwamikagami (dzeɖoƒe | nuŋɔŋlɔ) (Created page with "right|thumb thumb|Srɔ̃ɖeɖe Nepalme '''Srɔ̃ɖeɖe''' [srɔ̃̀ɖèɖè] <gallery> Marriage law.svg|Civil and religious marriage law by country File:World marriage-equality laws (up to date).svg|Same-sex marriage law by country </gallery>") originally created as "Srɔnɖeɖe"\nNuŋɔŋlɔ alafaɖekalia enye Paraguay, si woŋlɔ le 16:24,Siamlɔm 14, 2007\nAfadzato tso Liati Wote lɔƒo.\nAfadzato enye to kɔkɔtɔ wu le Ghana dukɔa katã me, togbɔ be eƒe kɔkɔme nye 880m (alo 2900 ft) ko. To sia le Agumatsa toawo, siwo te ɖe Liati Wote kple Gbledi woŋuti la dome le Ghana ƒe Vɔlta nutome. To siawo woyi vaseɖe Ghana kple Togo dukɔa ƒe axadoƒe. Aduadu , si nye toa wodemtɔ ɖeka la ƒe tame kɔ wu Afadzato, gake womebunae abe to kɔkɔtɔwo o elabena enye to kpui le to kɔkɔ bubuwo ta me.\nWogblɔe be Afadzato ƒe ŋkɔ tso Avadzeto me. Gbe alo nutsetsewo siwo le toa dzi fiena ŋui na amewo ŋutɔ, eyata agbledelawo kpakple adelawo si dena toa dzi la yɔnae be "aʋa dze to".\nTagbo tsidzadza si medidi tso Afadzato gbɔ o la, enye nukpɔkpɔ tɔxe, si amedzrowo zɔa mɔ vayi kpɔna.\nƉe nenya be...\n...Siamlɔm kple Afɔfiɛ (April) dzea egɔme le ŋkeke ɖeka dzi le kɔsiɖa me le ƒe desiaɖe mea?\n...Aduadu, si nye Agumatsa toawo wodemtɔ ɖeka la kɔ wu Afadzato, si wobunaa abe to kɔkɔtɔwu le Ghana?\n...Akowo fɔna abɔbɔa?\n...Yesu ƒe gɔmeɖeɖe enye "YHWH enye ɖeɖe" eye Kristo gɔme enye "amesi wosi ami ɖe ta na"?\n...nuɖuɖu siwo me koko le, sabalawo, weintsetsewo kple weintsetse ƒuƒuwo menyo na avuwo o mahã?\nDze axa yeye gɔme\nWikipiɖia sia ƒe akpa bubuwo\nKpekpeɖeŋu di ƒe - Tsɔ wo babiawo kataã le Wikipiɖia ŋu va afii.\nNuwodiƒe - Babiawo le nu geɖewo ŋu.\nTsiɖuƒe - Va da Wikipiɖia nyawo kpɔ le afii.\nTakpekpewɔƒe - Dɔ siwo le edzi yim le afii.\nKpodoga - Gbeƒãɖeɖewo le Wikipiɖia kple Wikimiɖia ŋuti.\nWikipiɖia ƒe nɔviwo\nWikimedia Foundation enye habɔbɔ si kpɔa Wikipiɖia kple dɔ bubuwo dzi. Dɔ siwo le dzedzem le afisia le Yevugbewo me:\nAgbalẽ xlẽ ƒe\nNutatawo kple nuƒoƒowo\nWikipiɖia bubuwo le Afrika gbewo me\n- Afrikaans · - Akan · - አማርኛ · - Bamanankan · - Chi-Chewa · - chiTumbuka · - Fulfude · - Gĩkũyũ · - Hausa / هَوُسَ · - Igbo · - isiXhosa · - isiZulu · - Kinyarwanda · - Kirundi · - Kiswahili · - Kongo · - Lingala · - Luganda · - Malagasy · - Oromoo · - Sängö · - seSotho · - Setswana · - SiSwati · - Soomaaliga · - ትግርኛ · - Tshivenda · - Twi · - Wolof · - Xitsonga · - Yorùbá\nWoɖee tso "https://ee.wikipedia.org/w/index.php?title=Axa_do_Ŋgɔ&oldid=48747"\nDzesiŋkɔwo expanded collapsed\nKpɔ alesi wowɔe\nYɔ axa sia\nEsi woate ŋu ata\nWotrɔ axa sia susuea le 04:51, 10 Masa 2021.


Zã Wò Ga Nunyatɔe\nGBE BUBU Afrikaans Albanian Amharic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Estonian Eŋlisi Eʋegbe Finnish Franse Georgian German Greek Gujarati Hiligaynon Hindi Hungarian Icelandic Igbo Indonesian Italian Japanese Kannada Kirghiz Korean Latvian Lingala Lithuanian Malagasy Malayalam Myanmar Norwegian Polish Portuguese Punjabi Rarotongan Romanian Russian Samoan Sepedi Silozi Sinhala Slovak Slovenian Spanish Swahili Swedish Thai Turkish Ukrainian Urdu Vietnamese Zulu\nZI GEÐE la, amewo gblɔna be Biblia mee woɖe nya si nye, “Gae nye nu vɔ̃wo katã ƒe ke” la tso. Gake nu si Biblia gblɔ ŋutɔŋutɔ ye nye: ‘Nu vɔ̃wo katã ƒe ke enye galɔlɔ̃.’ (1 Timoteo 6:10, Biblia Alo Ŋɔŋlɔ Kɔkɔe La—Le Eʋegbe Me) Ame aɖewo va lɔ̃ ga ale gbegbe eye wotsɔa woƒe agbe katã ɖoa anyi na kesinɔnuwo nu ƒoƒo ƒu. Ame aɖewo va zu kluviwo na ga eye esia gblẽ nu le wo ŋu vevie. Gake ne wozã ga nyuie la, ate ŋu anye ŋudɔwɔnu nyui aɖe ŋutɔ. Biblia lɔ̃ ɖe edzi be “ga kpɔa kuxi geɖewo gbɔ.”—Nyagblɔla 10:19, Holy Bible—Easy-to-Read Version.\nTogbɔ be Biblia menye gaŋutiɖoɖowɔgbalẽ o hã la, aɖaŋuɖoɖo siwo wɔa dɔ la le eme, siwo ate ŋu akpe ɖe ŋuwò nàzã wò ga nunyatɔe. Zi geɖe la, gazazã ŋuti aɖaŋuɖolawo kafua afɔɖeɖe atɔ̃ siwo gbɔna la na amewo, eye afɔɖeɖe siawo wɔ ɖeka kple gɔmeɖose siwo woŋlɔ ɖe Biblia me tso blema ke.\nDzra ga ɖo. Biblia me nuŋlɔɖiwo ɖee fia be wofia vevienyenye si le gadzadzraɖo ŋu la blema Israel viwo. Wogblɔ na wo be woadzra nu siwo wokpɔna ƒe sia ƒe la ƒe ewolia ɖo ɖi, si woava zã ɖe dukɔa ƒe ŋkeke nyui ɖuƒe yiyi koŋ ŋu. (5 Mose 14:22-27) Apostolo Paulo hã de dzi ƒo na Kristotɔ gbãtɔwo nenema ke be woadzra ga aɖe ɖo kwasiɖa sia kwasiɖa be woate ŋu akpɔ nane adzɔ atsɔ akpe ɖe haxɔsetɔ siwo hiã tu la ŋu. (1 Korintotɔwo 16:1, 2) Gaŋutiɖoɖowɔla geɖewo kafua gadzadzraɖo. Na gadzadzraɖo nanɔ vevie na wò. Ne ènya xɔ fetu ko la, tsɔ ga si nèɖo be yeadzra ɖo la yi ɖada ɖe gadzraɖoƒe alo afi si wòanɔ dedie le. Esia akpe ɖe ŋuwò be nàɖu didi ɖe sia ɖe si anɔ mewò be yeazãe la dzi.\nWɔ ɖoɖo ɖe gazazã ŋu. Esiae nye mɔ nyuitɔ ɖeka kolia si dzi nàto awɔ wò ga ŋu dɔ nyuie, ada asɔ, alo aɖe wò gazazã dzi kpɔtɔ. Gazazãŋutiɖoɖo nyui ana nànya nu siwo ŋu nèzãa wò ga ɖo, eye ate ŋu akpe ɖe ŋuwò nàɖo wò gazazã ŋuti taɖodzinuwo gbɔ. Nya ga ale si nu sua asiwò le ɣletia ƒe nuwuwu ƒe home, eye mègazã wu esi nèkpɔna o. Srɔ̃ ale si nàte ŋu ade vovototo nu siwo hiã wò ŋutɔŋutɔ kple nu siwo dzroa wò dome. Yesu de dzi ƒo na eƒe nyaselawo nunyatɔe le nya sia gome be ‘woabu akɔnta’ hafi adze dɔ aɖe wɔwɔ gɔme. (Luka 14:28) Biblia ɖo aɖaŋu na mí be míaƒo asa na fenyinyi madzemadzee.—Lododowo 22:7.\nWɔ ɖoɖo ɖe etsɔme ŋu. Bu wò etsɔmenuhiahiãwo ŋu nyuie. Le kpɔɖeŋu me, ne èɖoe be yeado ga atso aƒe la, gadodo tso gadzraɖoƒe si ƒe gadoname ƒe demexɔxɔ mayi dzi boo o gbɔ anye nyametsotso nyuitɔ. Nenema kee ƒome ƒe ta aɖe akpɔe be ehiã be yeawɔ nugblẽfexexe na ame ŋuti ɖoɖo ku ɖe ye kple yeƒe ƒomea ƒe agbe, lãmesẽ, kpakple afɔku ɖe sia ɖe si adzɔ ɖe yewo dzi ŋu, alo nugblẽfexeɖoɖo bubuwo. Ðoɖowɔwɔ ɖe wò etsɔmenuhiahiãwo ŋu ate ŋu alɔ ɖoɖowɔwɔ ɖe wò dzudzɔxɔxɔ le dɔ me ŋu hã ɖe eme. Lododowo 21:5 ɖo ŋku edzi na mí be “vevidola ƒe ɖoɖowo hea viɖe vanɛ.”—Agbenya La.\nSrɔ̃ asinudɔ. Dzra ɖo ɖe wò etsɔme ŋu to asinudɔ alo aɖaŋudɔwo sɔsrɔ̃ me, kpakple to beléle na wò lãmesẽ le ŋutilã kple seselelãme gome me. Dzadzraɖo siawo ava ɖe vi na wò emegbe. Yi edzi nànɔ nu yeyewo srɔ̃m le wò agbenɔɣi katã. Biblia dea asixɔxɔ gã aɖe ‘nunya vavã kple tamebubuŋutete’ ŋu, eye wòdea dzi ƒo na mí be míatu nɔnɔme siawo ɖo.—Lododowo 3:21, 22; Nyagblɔla 10:10.\nDa sɔ. Da sɔ le gazazã me. Numekuku geɖe siwo wowɔ la ɖee fia be ame siwo lɔ̃a amewo wu ga la kpɔa dzidzɔ wu. Ame aɖewo ɖea mɔ ŋukeklẽ ɖea ke le wo te. Aleke wòdzɔnae? Ne wova le woƒe nuhiahiã veviwo gbɔ kpɔm na wo ɖokuiwo nyuie vɔ la, wova dea asi kesinɔnuwo yome titi me. Gake le nuɖuɖu, nudodo, kple dɔƒe ƒe amesisusu megbe la, nu agbɔsɔsɔme kae amegbetɔ gahiã? Mewɔ nuku o be Biblia ŋlɔla si ƒe nya míeyɔ le nyati sia ƒe gɔmedzedze la ŋlɔ hã be: “Esi nunyiame kple nudodo le mía si la, nu siawo adze mía ŋu.” (1 Timoteo 6:8) Ŋudzedzekpɔkpɔ ɖe nu si le mía si ŋu tutu ɖo ana míaƒo asa na galɔlɔ̃ kple kuxi siwo katã wòhena vae.\nNyateƒee, nu vɔ̃wo katã ƒe ke ye nye galɔlɔ̃. Ga ava ɖu aƒetɔ ɖe dziwò ne èɖe mɔ nɛ. Gake ne èzãa ga nyuie la, ga ate ŋu ana nàkpɔ vovo ate ŋu ati nu siwo le vevie wu le agbe me, abe ƒomedodo nyui me nɔnɔ kple ƒometɔwo, xɔlɔ̃wo, kpakple Mawu ene, yome. Ke hã, edze abe míate ŋu avo keŋkeŋ tso dzimaɖitsitsi ɖe ga ŋu me le xexe sia me o ene. Ðe ga akpɔtɔ anye dzimaɖitsitsitsoƒe na ame ɖaa? Mɔkpɔkpɔ kae li be ahedada nu ava yi gbe ɖeka? Nyati si kplɔ esia ɖo aɖo nya siawo ŋu.—g09 03-E.\nNya ga ale si nu sua asiwò le ɣletia ƒe nuwuwu ƒe home, eye mègazã wu esi nèkpɔna o\nSrɔ̃ ale si nàte ŋu ade vovototo nu siwo hiã wò kple nu siwo dzroa wò dome\nLe nuɖuɖu, nudodo, kple dɔƒe ƒe amesisusu megbe la, nu agbɔsɔsɔme kae amegbetɔ gahiã?\n[Aɖaka/Nɔnɔmetata si le axa 25]\nFIA VIWÒWO ALE SI WOAZÃ GAE\nAle si gamazamazã nyuie na ame tsitsi geɖewo le fu kpem egbea ta la, gaŋutiɖaŋuɖolawo le dzi dem ƒo na dzilawo be woafia wo viwo ale si woazã gae—eye woadze egɔme kaba. Bia ɖevi geɖe be afi kae ga tsona hã kpɔ, eye ɖewohĩ woaɖo eŋu be, “Papa” alo “gadzraɖoƒe.” Ne àte ŋu afia asixɔxɔ si le ga ŋu viwòwo—ale si woate ŋu ade vovototo nuhiãme kple nudzroame dome, ale si woadzra ga ɖo, kple ale si woade ga nane si ahe viɖe vɛ na wo me—la, ekema, àkpe ɖe wo ŋu woaƒo asa na fuɖename siwo fenyinyi kple gakuxiwo hena vanɛ. Eŋutiɖaŋuɖoɖo ʋɛ aɖewoe nye esiwo gbɔna.\n1. Nye kpɔɖeŋu nyui. Zi geɖe la, viwòwo asrɔ̃ wò nuwɔna wu nya si nègblɔna.\n2. Ðo seɖoƒe na wò gazazã. Mia kple viwòwo midzro ga ale si nu mia dometɔ ɖe sia ɖe azã me. Srɔ̃ ale si nàgblɔ be ao ne ehiã, eye nàte afɔ to.\n3. Ðe mɔ na wo woatso nya me le ale si woazã woƒe gae ŋu. Ne woxɔa gakpekpeɖeŋu aɖe alo wɔa dɔ xɔa fetu la, fia afɔɖoƒe aɖewo wo. Emegbe ɖe mɔ na wo woawo ŋutɔwo nawɔ nyametsotso aɖewo.\n4. Fia wo ale si woana nu ame. De dzi ƒo na viwòwo be woasrɔ̃ ale si woana nu siwo le wo si la ƒe ɖe ame bubuwo eye le ɣeyiɣi ma ke me la, woanɔ nane dzram ɖo edziedzi atsɔ ade bubu Mawu ŋu.\nƉoe Ɖe Amewo Ɖoe Ɖe Amewo Zã Wò Ga Nunyatɔe\ng 4/09 axa 23-25


Yuda 1 - Holy Bible [Ewe Bible 1913] - (Yud 1)\nYuda, Yesu Kristo ƒe dɔla kple Yakobo nɔvi la, ŋlɔ ɖo ɖe amesiwo woyɔ, eye wowɔ wo kɔkɔe le Mawu Fofo la me, eye wodzra wo ɖo le Yesu Kristo me la;\nNublanuikpɔkpɔ kple ŋutifafa kple lɔlɔ̃ nasɔ gbɔ ɖe dzi na mi!\nLɔlɔ̃tɔwo, esi medo vevie ŋutɔ, bena maŋlɔ nya le mi katã miaƒe xɔxɔ la ŋuti aɖo ɖe mi la, ezu dzizizi nam be, maŋlɔe atsɔ axlɔ̃ nu mi, bene miaʋli xɔse, si wode asi na ame kɔkɔewo zi ɖeka ɖe ɣeyiɣiawo katã nu la ta.\nElabena amea ɖewo va tra ɖe eme dzaa, amesiwo woŋlɔ ɖi tso blema ke hena ʋɔnudɔdrɔ̃ sia: Ame mavɔ̃mawuwo, amesiwo trɔa mía Mawu ƒe amenuveve yina ɖe agbe baɖa nɔnɔ me, eye wogbe nu le mia dziɖula kple Aƒetɔ ɖeka, Yesu Kristo la gbɔ.\nKe mele didim bena, maɖo ŋku dzi na mi amesiwo nya nuwo katã xoxo zi ɖeka ɖe ɣeyiɣiawo katã nu bena, esime Aƒetɔ la ɖe dukɔ la tso Egipte-nyigba dzi la, emegbe la etsrɔ̃ amesiwo mexɔ se o la.\nEye mawudɔla, siwo medzra woƒe amegãnyenye ɖo o, ke wogblẽ woa ŋutɔwo ƒe nɔƒe ɖi la, wotsɔ kɔsɔkɔsɔ mavɔwo bla wo hedzra wo ɖo ɖe viviti tsiɖitsiɖi me hena ŋkeke gã la ƒe ʋɔnudɔdrɔ̃.\nAbe alesi wotsɔ Sodom kple Gomora kple du, siwo ƒo xlã wo, siwo wo ahasi akpa abe woawo ene, eye wodze ŋutilã bubu yome la, wo kpɔɖeŋu, esi wokpe dzo mavɔ ƒe fu la:\nNenema ke drɔ̃ekula siawo hã ƒoa ɖi ŋutilã, eye woɖoa vlo aƒetɔnyenyewo, eye wogblɔa busunya ɖe ŋutikɔewo ŋuti.\nKe ame mawo la wogblɔa busunya ɖe nusiwo womenya o la ŋuti; ke nusiwo gɔme wose tso dzɔdzɔme abe lã nyasã manɔsitɔwo ene la, wogblẽ wo ɖokui le nusiawo me.\nBaba na wo! Elabena wodze Kain ƒe mo dzi yina, eye wohe wo ɖokui ɖe Bileam ƒe beblefetu la me, eye wotsrɔ̃ le Kora ƒe agudzedze la me.\nAmesiawo nye ɖiƒoƒo le miaƒe lɔlɔ̃nuɖuɖuwo me, esi woɖua nutsu nyia wo ɖokui le mia gbɔ vɔvɔ̃ manɔmee; alilikpo tsi manɔme, siwo ya ƒona yina gbɔna la, wonye; ati, siwo dzi kutsetse menɔa le nuŋeɣi o, siwo ku zi eve, eye woho wo,\nƒutsotsoe dzeagbo, siwo kplɔa woa ŋutɔwo ƒe ŋukpenanuwo va kɔna ɖe go, ɣletivi tramɔ, siwo wodzra ɖo hena viviti tsiɖitsiɖi yi ɖe mavɔmavɔ me la, wonye.\nKe Henox hã, amesi nye adrelia tso Adam dzi la, gblɔ nya ɖi ɖe ame mawo ŋuti bena: „Kpɔ ɖa, Aƒetɔ la kple eƒe ame kɔkɔe akpe nanewo gbɔna,\nbene wòaɖrɔ ʋɔnu wo katã, eye woaka mo na wo dome amesiwo katã mevɔ̃a Mawu o la, le woƒe dɔwɔwɔ vlo, siwo katã wowɔ mawumavɔ̃mavɔ̃e kple nya sesẽ, siwo katã nuvɔ̃wɔla mavɔ̃mawuwo gblɔ ɖe eŋuti la ta.\nAmesiawo nye liʋiliʋililawo, amesiwo ŋu naneke medzena o, evɔ wozɔna le woƒe nudzodzrowo nu hafi, woƒe nu gblɔa dadalawo, eye wokafua ame le eƒe ŋku me le viɖe ta.\nKe, mi hiãtɔwo, miɖo ŋku nya, siwo mía Aƒetɔ Yesu Kristo ƒe apostolowo gblɔ tsã la dzi,\nalesi wogblɔ na mi bena: Le nuwuwu ɣeyiɣiawo me la fewuɖula, siwo zɔna le woa ŋutɔwo ƒe nudzodzro vlowo nu la le vava ge.\nAmesiawo nye amesiwo wɔa mamãwo, dzɔdzɔmeme, siwo me gbɔgbɔ mele o.\nKe, mi hiãtɔwo la, mitu mia ɖokui ɖe miaƒe xɔse kɔkɔe, si ƒo wo katã ta la dzi, eye mido gbe ɖa le Gbɔgbɔ kɔkɔe la me,\neye midzra mia ɖokui ɖo le Mawu ƒe lɔlɔ̃ la me, anɔ lalam na mía Aƒetɔ Yesu Kristo ƒe nublanuikpɔkpɔ la bena agbe mavɔ.\nEye mikpɔ nublanui na amea ɖewo, amesiwo le ɖi kem,\nmiɖe ame bubua ɖewo, eye mihe wo do go tso dzo la me, mitsɔ vɔvɔ̃ kpɔ nublanui na amea ɖewo, eye milé fu awu, si ŋutilã ƒo ɖi la gɔ̃ hã.\nKe amesi ate ŋu alé mi ɖe asi, bena miagakli nu o, eye wòate ŋu atsɔ mi atu tsitre ɖe eƒe ŋutikɔkɔe ƒe ŋku me mokaka manɔŋui le dzidzɔ gã me;\nMawu ɖeka hɔ̃ ko kple mía xɔla, to Yesu Kristo, mía Aƒetɔ la dzi la, etɔ nanye kafukafu kple gãnyenye kple dziɖuɖu kple ŋusẽ azɔ kple ɖaasi tso mavɔ me yi ɖe mavɔ me! Amen!\nYuda 1 / Yud 1


Luka 3 - Holy Bible [Ewe Bible 1913] - (Luk 3)\nEye le kaisaro Tiberio ƒe fiaɖuɖu ƒe ƒe wuiatɔ̃lia me, esi Pontio Pilato le mɔ̃mefia ɖum le Yudea, eye Herodes enye dziɖula le Galilea, eye nɔvia Filipo enye dziɖula le Iturea kple Traxoniti-nyigbawo dzi, eye Lisania enye dziɖula le Abilene,\neye Hana kple Kayafa wonye nunɔlagãwo la, Mawu ƒe nya va Yohanes, Zaxarya vi la gbɔ le gbedzi.\nEye wòva Yordan-nutowo katã me godoo hele gbe ƒã ɖem dzimetɔtrɔ ƒe mawutsidedetaname hena nuvɔ̃wo ƒe keke;\nalesi woŋlɔ ɖi le nyagblɔɖila Yesaya ƒe nyagblɔɖigbalẽ me bena: „Amesi le ɣli dom le gbeadzi ƒe gbe enye esi: Midzra Aƒetɔ ƒe mɔ la ɖo, miwɔ eƒe mɔtatawo dzɔdzɔe.\nWoaxe ʋe sia ʋe, eye woabɔbɔ to sia to kple togbɛ sia togbɛ ɖe anyi, eye mɔ gɔglɔ̃wo lazu dzɔdzɔe, eye mɔ tsakliwo lazu zɔzrɔ̃e!\nAzɔ egblɔ na ameha, siwo do go, bena wòaɖe mawutsi ta na yewo la bena: Dawo ƒe dzidzimewo! Amekae gblɔe fia mi bena, miasi atso dɔmedzoe, si gbɔna la nu mahã?\nAzɔ mitse ku, siwo dze dzimetɔtrɔ, eye migade asi gbɔgblɔ me le mia ɖokui me bena: Abraham ye nye mía fofo o; elabena mele egblɔm na mi bena: Mawu ate ŋu anyɔ viwo atso kpe siawo me ke na Abraham.\nKe wotsɔ fia ɖo atiwo ƒe ke dzi gɔ̃ hã xoxo; azɔ ati sia ati, si metsea ku nyui o la, wolãnɛ, eye wotsɔnɛ ɖea dzo me.\nEye amehawo biae bena: Ekema nuka wɔ ge míala?\nEye nudzɔlawo hã va be, wòade mawutsi ta na yewo, eye wogblɔ nɛ bena: Nufiala, nuka wɔ ge míala?\nEye wògblɔ na wo bena: Nusi ke woɖo na mi la, migaxɔ xɔɖedzi o.“\nEye asrafowo hã biae gblɔ bena: Miawo hã nuka wo ge míala? Eye wògblɔ na wo bena: Migado ŋɔdzi na amea ɖeke xɔ nu le esi o, eye migatso amea ɖeke nu hã dzro o, eye miaƒe fetu nadze mia ŋu!\nKe esi dukɔ la le nukpɔkpɔ me, eye wo katã wole ɖi kem le woƒe dzi me le Yohanes ŋuti be, ɖewo mahĩ eyae nye Kristo la la,\nYohanes ɖo ŋu gblɔ na wo bena: Nye la metsɔ tsi de mawutsi ta na mi; ke amesi tri akɔ wum, amesi ƒe atokotawo nu ka medzem be, matui o la, eya ŋutɔ gbɔna be, wòatsɔ Gbɔgbɔ kɔkɔe kple dzo ade mawutsi ta na mi;\namesi si lugbɔnu le, be wòakplɔ eƒe lugbɔƒe keŋkeŋ, eye wòaƒo lu la ƒu alɔ ɖe eƒe ava me; ke tsroa la, wòatsɔ dzo matsimatsi atɔe.\nEye wògblɔ nyanyuie fia dukɔ la hele nu xlɔ̃m wo le nu bubu ƒomevi geɖewo hã ŋuti;\nke dziɖula Herodes, si wogbe nya na le Herodia, nɔvia srɔ̃ kple nu vɔ̃ɖi, siwo katã Herodes wɔ la ŋuti la,\netsɔ Yohanes de gaxɔ me hekpe ɖe nusiawo katã ŋuti.\nEye esi wòde mawutsi ta na dukɔ la katã, eye woɖee na Yesu hã la, edo gbe ɖa, eye wòva ve me bena, dziƒo ʋu,\neye Gbɔgbɔ kɔkɔe la ɖi le nɔnɔmekpɔkpɔ me abe akpakpa ene ɖe, eyama dzi, eye gbe ɖi tso dziƒo gblɔ bena: Wòe nye vinye, si gbɔ nyemelɔ̃a nu le o, wò me mekpɔa ŋudzedze lena.\nEye Yesu ŋutɔ, esi wòdze ɖɔ gɔme la, exɔ ƒe anɔ ƒe blaetɔ̃, eye wònye — le amewo ƒe susu nu — Yosef vi, amesi nye Eli vi,\namesi nye Mata vi, amesi nye Lewi vi, amesi nye Melxi vi, amesi nye Yona vi, amesi nye Yosef vi,\namesi nye Matatia vi, amesi nye Amos vi, amesi nye Nahum vi, amesi nye Esli vi, amesi nye Nagae vi,\namesi nye Mahat vi, amesi nye Matatia vi, amesi nye Semei vi, amesi nye Yosef vi, amesi nye Yuda vi,\namesi nye Yohanan vi, amesi nye Resa vi, amesi nye Zerubabel vi, amesi nye Salatiel vi, amesi nye Neri vi,\namesi nye Melxi vi, amesi nye Adi vi, amesi nye Kosam vi, amesi nye Elmadam vi, amesi nye Er vi,\namesi nye Yose vi, amesi nye Eliezer vi, amesi nye Yorim vi, amesi nye Matat vi, amesi nye Lewi vi,\namesi nye Simeon vi, amesi nye Yuda vi, amesi nye Yosef vi, amesi nye Yonan vi, amesi nye Eliakim vi,\namesi nye Melea vi, amesi nye Mena vi, amesi nye Matata vi, amesi nye Natan vi, amesi nye Dawid vi,\namesi nye Isai vi, amesi nye Obed vi, amesi nye Boaz vi, amesi nye Salmon vi, amesi nye Nahason vi,\namesi nye Aminadab vi, amesi nye Aram vi, amesi nye Esron vi, amesi nye Fares vi, amesi nye Yada vi,\namesi nye Yakob vi, amesi nye Isak vi, amesi nye Abraham vi, amesi nye Tara vi, amesi nye Nahor vi,\namesi nye Seruk vi, amesi nye Regu vi, amesi nye Peleg vi, amesi nye Eber vi, amesi nye Sala vi,\namesi nye Kainan vi, amesi nye Arfaksad vi, amesi nye Sem vi, amesi nye Noa vi, amesi nye Lamex vi,\namesi nye Metusala vi, amesi nye Enox vi, amesi nye Yared vi, amesi nye Mahalaleel vi, amesi nye Kainan vi,\namesi nye Enos vi, amesi nye Set vi, amesi nye Adam vi, amesi nye Mawu tɔ.


Ale Si Nàxɔ Vinugbewɔwɔ Le Viwò Si | Nu Si Akpe Ðe Ƒomewo Ŋu\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Efik Estonian Eŋlisi Eʋegbe Finnish Franse Georgian German Greek Hebrew Hiligaynon Hungarian Icelandic Igbo Iloko Indonesian Italian Japanese Kinyarwanda Kirghiz Kirundi Korean Lingala Lithuanian Macedonian Malagasy Myanmar Norwegian Pangasinan Polish Portuguese Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Thai Tigrinya Tsonga Turkish Twi Ukrainian Vietnamese Xhosa Yoruba Zulu\nAle Si Nàxɔ Vinugbewɔwɔ Le Viwò Si\nNe vinye si xɔ ƒe eve do dziku la, enɔa ɣli dom, nɔa afɔ tum anyi hetsɔa eɖokui xlãna ɖe anyi nɔa mimlim le anyigba. Mebiaa ɖokuinye be: ‘Nu kae le fu ɖem na vinyea? Nane si nyemewɔ nɛ o tae wòle vinugbea wɔm ɖoa? Ðe wòava dzudzɔa?’\nÀte ŋu akpe ɖe viwò si xɔ ƒe eve la ŋu wòadzudzɔ vinugbewɔwɔ. Gake gbã la, na míakpɔ nu si tae wòwɔa vinugbea ɖo.\nÐevi suewo menya ale si woaɖu woƒe seselelãmewo dzi o. Esia ɖeɖe dzaa ate ŋu awɔe be woanɔ vinugbe wɔm ɣeaɖewoɣi. Gake nu bubu aɖewo gali.\nBu tɔtrɔ siwo vaa ɖevi ƒe agbe me ne exɔ abe ƒe eve ene ŋu kpɔ. Tso esime wodzii la, edzilawo wɔa nu sia nu si wòdi la nɛ. Le kpɔɖeŋu me ne efa avi la, edzilawo nɔa du dzi ɖe eŋu. ‘Ðe vinyea dze dɔa? Dɔe le ewuma? Ðe wòhiã be mable enua? Ðe wòhiã be maɖɔli nu nɛa?’ Dzilawo wɔa nu sia nu si hiã tsɔ kpɔa egbɔ be eƒe dzi dze eme. Esia sɔ, elabena ɖevia hiã edzilawo ƒe beléname le nu sia nu me.\nGake ne ɖevia xɔ abe ƒe eve ene la, etea dzesidedee be ye dzilawo megale nu sia nu wɔm na ye abe tsã ene o. Le esi edzilawo nanɔ nu sia nu wɔm nɛ teƒe la, ɖe wokpɔa mɔ boŋ be ɖevia nawɔ yewoƒe didiwo dzi. Ʋugbea trɔ vavã! Gake ƒe eve vi sia malɔ̃ axɔ tɔtrɔ siawo bɔbɔe o, ɖewohĩ atsi tre ɖe tɔtrɔ sia ŋu to vinugbewɔwɔ me.\nLe ɣeyiɣi aɖe megbe la, ɖevia va lɔ̃na ɖe edzi be yeƒe mɔfialawoe ye dzilawo nye ke menye subɔviwo wonye na ye o. Eva dea dzesi mlɔeba hã be yeƒe dɔdeasie nye be ‘yeaɖo to ye dzilawo.’ (Kolosetɔwo 3:20) Gake va se ɖe ɣemaɣi la, ɖevia atsɔ vinugbewɔwɔ atraɖii ana edzilawo nati mavoe.\nSe nu gɔme nɛ. Menye ame tsitsie viwòa nye o. Esi viwòa mekpɔ nya ale si wòaɖu eƒe seselelãmewo dzi o ta la, ate ŋu awɔ nu wòagbɔ eme ne edo dziku. Dze agbagba nàtsɔ ɖokuiwò aɖo eteƒe.—Biblia ƒe gɔmeɖose: 1 Korintotɔwo 13:11.\nLé ɖokuiwò. Ne viwòa le vinugbe wɔm la, dzikudodo makpɔ nya gbɔ o. Zi ɖokuiwò dzi ale si wòanya wɔ, eye mègade nu eme nɛ o. Ŋkuɖoɖo nu si tae viwòa wɔa vinugbe dzi akpe ɖe ŋuwò nàlé ɖokuiwò kpoo.—Biblia ƒe gɔmeɖose: Lododowo 19:11.\nTɔ afɔ to sesĩe. Ne èwɔa nu sia nu si viwòa di la nɛ la, agawɔ vinugbe ɣebubuɣi si wòdi be nàwɔ nane na ye. Na viwòa nakpɔe le ŋuwò be ne ègbe be yemawɔ nane o la, ke efia be màwɔe gbeɖe o, gake wɔ esia le tufafa me.—Biblia ƒe gɔmeɖose: Mateo 5:37.\nŊkuɖoɖo nu si tae viwòa wɔa vinugbe dzi akpe ɖe ŋuwò nàlé ɖokuiwò kpoo\nGbɔ dzi ɖi nɛ. Mègakpɔ mɔ be viwòa adzudzɔ vinugbewɔwɔ kaba o, vevietɔ ne ekpɔe le ŋuwò be èwɔa yeƒe didiwo dzi na ye ne yewɔ vinugbe. Gake ne èkpɔa nɔnɔmea gbɔ nyuie hewɔa wò nyawo dzi la, anɔ eme be eƒe vinugbewɔwɔ dzi aɖe akpɔtɔ. Mlɔeba la, ava dzudzɔ vinugbewɔwɔ kura. Biblia gblɔ be: “Lɔlɔ̃ gbɔa dzi blewu.”—1 Korintotɔwo 13:4.\nÀte ŋu awɔ nu siawo hã:\nNe viwòa dze vinugbea gɔme la, lée ɖe asi (ne anya wɔ) eye mègaɖe asi le eŋu wòanɔ gbodogbodo wɔm o, gake mègawɔ nu vevii o. Mègado ɣli ɖe eta o. Gbɔ dzi ɖi nɛ ne wòadze eme. Mlɔeba la, ɖevia ava de dzesii be vinugbewɔwɔa makplɔ ye ade afi aɖeke o.\nÐo teƒe aɖe si nàna wòanɔ nɔnɔm ɣesiaɣi si wòle vinugbe wɔm. Gblẽe ɖe afi ma, eye nàgblɔ nɛ be ate ŋu ado le afi ma ne edzudzɔ vinugbea wɔwɔ.\nNe viwòa le vinugbe wɔm le ame dome la, kplɔe ɖe kpɔe. Mègana ta le esi wòna amewo le mia kpɔm ta o. Ðeko esia wɔwɔ ana viwòa nase le eɖokui me be ne yenya wɔ vinugbe ko la, àwɔ yeƒe didi ɖe sia ɖe dzi na ye.\n“Esime míenye ɖeviwo la, míebua tame hesusua nuwo abe ɖeviwo ene.”—1 Korintotɔwo 13:11, Contemporary English Version.\n“Ame si sea nu gɔme nyuie la, medoa dziku kabakaba o.”—Lododowo 19:11, New World Translation of the Holy Scriptures.\nWƆ ÐE WÒ NYAWO DZI!\n“Mekoa nu le tame ɣesiaɣi si mese dzila aɖe le konyi fam be ye vi mesea ‘ao, megbe’ o. Nya sia ɖia kokoe nam, elabena zi geɖe la, nya sia ɖea ame si ƒomevi dzilaa nye la fiana wu ame si ƒomevi ɖevia nye. Zi geɖe la, nu si nana be ɖevi mesea ‘ao megbe’ o la tsoa ale si dzilaa metea ŋu tɔa afɔ to sesĩe wɔna ɖe eƒe nyawo dzi o gbɔ. Menye ɖe viwòa mesea ao, megbe o, ke boŋ esi wònya be mètɔa afɔ to sesĩe o tae.”—John Rosemond, New Parent Power!\nFia Viwò Ale Si Wòaɖu Eɖokui Dzi


Nahum 1 | Biblia Le Internet Dzi | Xexe Yeye Gɔmeɖeɖe\nHlɔ̃biabia Mawu ƒe futɔwo (1-7)\nMawu biaa ɖokuitsɔtsɔna blibo (2)\nYehowa nya ame siwo sinɛ tsona (7)\nWoatsrɔ̃ Niniwe ɖa keŋkeŋ (8-14)\nXaxa mado ta ɖa zi evelia o (9)\nWogblɔ nya nyui na Yuda (15)\n1 Nya ɖe Niniwe ŋu:+ Elkostɔ Nahum* ƒe ŋutegagbalẽ: 2 Yehowa nye Mawu si biaa ɖokuitsɔtsɔna blibo,+ eye wòbiaa hlɔ̃;Yehowa biaa hlɔ̃, eye wòdoa dɔmedzoe.+ Yehowa biaa hlɔ̃ eƒe futɔwo,Eye wòléa dɔmedzoe ɖi na eƒe futɔwo. 3 Yehowa medoa dziku kabakaba o,+ eye ŋusẽ gã le esi,+Ke Yehowa magbe tohehe ne ehiã o.+ Eƒe mɔ to ya ʋuduʋudu kple ahom me,Eye alilikpo dodowo le abe ʋuʋudedi ene le eƒe afɔ te.+ 4 Ebluna ɖe atsiaƒu ta+ wòmiena;Enana tɔsisiwo katã me tsiwo miena.+ Basan kple Karmel yrɔ,+Eye Libanon seƒoƒowo yrɔ. 5 Towo ʋuʋu le eta,Eye togbɛwo lólo gbanaa.+ Anyigba adzo kpekpekpe le eŋkume,Anyigba la kple edzinɔlawo katã.+ 6 Ame kae ate ŋu anɔ te ɖe eƒe dziku nu?+ Eye ame kae ate ŋu atso ɖe eƒe dɔmedzoe helĩhelĩ ŋu?+ Atrɔ eƒe dziku aƒo ɖi abe dzo ene,Eye agakpewo akaka le eta. 7 Yehowa nyo,+ mɔ́ sesẽ wònye le xaxagbe.+ Enya* ame siwo sinɛ tsona.+ 8 Atsɔ tsiɖɔɖɔ atsrɔ̃ du* ma ɖa keŋkeŋ,Eye viviti anya eƒe futɔwo ɖe nu. 9 Nugbe kae miaɖo ɖe Yehowa ŋu? Ele nu tsrɔ̃ ge keŋkeŋ. Xaxa mado ta ɖa zi evelia o.+ 10 Elabena woɖo wo nɔewo me abe aŋɔka ene,Eye wole abe ame siwo mu aha* ene;Ke hã, woafiã keŋkeŋ abe ahɔ̃liti ƒuƒu ene. 11 Mewòe ame si ɖo nugbe ɖe Yehowa ŋu,Eye wòɖoa aɖaŋu gbɔlo la, ado tso. 12 Ale Yehowa gblɔe nye esi: “Togbɔ be ŋusẽ le wo ŋu ale gbegbe, eye wosɔ gbɔ taŋtaŋ hã la,Woalã wo ɖa; wo nu ayi.* Mana nàkpe fu,* ke emegbe nyemagana nàkpe fu azɔ o. 13 Azɔ maŋe eƒe kɔkuti ɖa le dziwò,+Eye matso eƒe kawo le ŋuwò. 14 Se si Yehowa de ɖe ŋuwòe* nye esi:‘Dzidzime aɖeke madzɔ tso wò ŋkɔ me azɔ o. Matsrɔ̃ legbawo kple galegbawo* ɖa le wò mawuwo ƒe me.* Maɖe yɔdo na wò, elabena ènyɔ ŋu.’ 15 Kpɔ ɖa! Du nyui xɔla, ame si ɖea gbeƒã ŋutifafa,+Ƒe afɔwoe nye ema ɖo towo dzi. Oo Yuda, ɖu wò ŋkekenyuiwo, wɔ+ wò adzɔgbeɖeɖewo dzi,Elabena yakame aɖeke magava to mewò azɔ o. Woatsrɔ̃e ɖa keŋkeŋ.”\n^ Egɔmee nye, “Akɔfala.”\n^ Alo, “Eléa be na.”\n^ Agate ŋu afia, “woato wo dome ayi.”\n^ Efia, Asiria.


Aƒetɔ Woanyah Dze Eƒe Ŋugbedodowo dzi Wɔwɔ Gɔme na NPP tɔwo - Volta Online\nby Volta Online May 14, 2018 May 15, 2018 014844\nAmuga Nutome Zimenɔla na New Patriotic Party (NPP) dunyaheha, Makafui Kofi Woanyah de asi eƒe ŋugbedodowo dzi wɔwɔ gɔme le esime wòde abi anyigba ŋu le Chinderi hena NPP ɔfis tutu na Krachi Nchumuru Ametsa Nutoa.\nWɔna sia va dzi le Chinderi le Kɔsiɖa, dzinu atɔ̃lia ƒe ŋkeke wuietɔa gbe si nye “Dzila Nyɔnuwo ƒe Ŋkeke” le esime wòwɔ ɖeka kple NPP nyɔnuwo heɖo ŋku ŋkekea dzi tɔxeɛ. Ke eza mɔnukpɔkpɔa ŋudɔ hede kpe do na ɔfis la tutu kple susu be dunyaheha ƒe dɔwɔnawo natsɔ afɔ nyuie le nutoa me.\nEna cement kotoku alɔfa ɖeka be woatsɔ adze dɔa gɔme eye wòdo ŋugbe be, yeawɔ nu ɖesiaɖe si hia, be dɔwɔna bliboa nawu enu le dzinu etɔwo ko domi.\nAƒetɔ Woanyah le dzinu enea mea, do ŋugbe be yeatu ɔfis na dunyaheha le ametsa nutowo kata me le Amuga nutoa me ahadzi lɔri kpe ɖe eŋu be woawɔ woŋudɔ hena NPP ƒe ŋgɔgbeyiyyi le nutoa me.\nEɖe nya siawo gblɔ le esime wòde ŋkeke atɔ̃ ƒe akpedada tsaɖiɖi aɖe tome le ametsa nuto blaeve-vɔ-adeawo kata me na nutoa le eƒe dzidzemekpɔkpɔ bliblotɔ le Nutome-kametsiwo tsiatsia wɔna si va dzi le dzinu enea ƒe ŋkeke blaeve-vɔ-ɖekɛa gbe le Hohoe, vɔ megbe.\nKe Zimenɔla ƒe afɔɖeɖe sia, do dzidzɔ na dunyahehamenɔla siwo le Krachi Nchumuru Nutoa me alegbegbe si wɔe be, wodo gbe ɖa na Mawu be, Wòale agbe ɖe ta nɛ ahakpɔ eta be wòateŋu awu dɔ nyui si gɔme wòdzea nu.\nDunyaheha ƒe Wɔnawo Dzikpɔla le Nutoa me, Elikem Sewordor, Kpeɖeŋutɔ na Amewo Nuƒoƒula, Shelter Adjorlolo, Kpeɖeŋutɔ na Sɔhɛwo Nuƒoƒula, Emmanuel Quarshie kple Krachi East Nutome Zimenɔla, Amega Castro woenɔ luυɔ̃ me na Aƒetɔ Woanyah le wɔnawo me.


Nu Ka Tae Wòle Be Manye Anukwareɖila? | Sɔhɛwo Biana Be\nGBE BUBU Afrikaans Albanian Amharic Arabic Arabic (Lebanon) Armenian Azerbaijani Azerbaijani (Cyrillic) Brazil Tokunɔgbe Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Estonian Eŋlisi Eʋegbe Fijian Finnish Fon Franse Georgian German Greek Gun Haitian Creole Hausa Hebrew Hiligaynon Hindi Hindi (Roman) Hungarian Iban Igbo Iloko Indonesian Isoko Italian Japanese Kazakh Kazakh (Arabic) Kinyarwanda Kirghiz Kirundi Korean Lingala Lithuanian Macedonian Malagasy Malay Malayalam Maltese Myanmar Nepali Norwegian Ossetian Pangasinan Polish Portuguese Portuguese (Portugal) Romanian Russian Samoan Sepedi Serbian Serbian (Roman) Setswana Shona Sinhala Slovak Slovenian Spanish Swahili Swedish Tagalog Tatar Telugu Tetun Dili Thai Tiv Tsonga Turkish Twi Ukrainian Vietnamese Xhosa Yoruba Zulu\nNu si ta ame aɖewo meɖia anukware o\nNu si ta anukwareɖiɖi ɖea vi\nLe egbexexea me la, ewɔna na ame aɖewo be anukwareɖiɖi gblẽa nu le ame ŋu. Wo dometɔ aɖewo gblɔna be:\nNe nyemeble dzinyelawo o la, womaɖe mɔ nam o.’\n‘Ne nyemefi dɔ kpɔ le dodokpɔ sia me o la, mage..’\n‘Ne nyemefi nu sia o la, ava hiã be nye ŋutɔ madzra ga ɖo aƒlee.’\nAme bubuwo hã abia be: ‘Ðe wòhiã be míatsi dzi ɖe nya sia ŋu fũua? Menye ame sia ame koe le alakpa dam oa?’\nNyabiase ma ƒe ŋuɖoɖoe nye ao. Ame gbogbo aɖewo, siwo dometɔ aɖewo nye sɔhɛwo, ka ɖe edzi be anukwareɖiɖi ɖea vi, eye kpeɖodzi hã le eŋu. Biblia gblɔ be: “Nu si ame ƒãna la, esia kee wòaŋe.” (Galatiatɔwo 6:7) Ne míagblɔe kpuie la, míekpɔa míaƒe nuwɔnawo me tsonuwo godoo—eɖanye nyuia alo vɔ̃a o.\nNa míakpɔ ale si alakpadada gblẽ nu le ame aɖewo ŋu la ɖa.\n“Meɖoa dze kple ŋutsuvi aɖe, gake esi Dada biam la, meda alakpa nɛ. Enya nyuie be alakpa dam mele. Gake esi megable Dada zi etɔ̃lia la, edo dziku ɖe ŋunye vevie. Exe mɔ nam be nyemegado go o kwasiɖa eve sɔŋ, eye nyemekpɔ mɔ azã nye asitelefon alo akpɔ television o ɣleti ɖeka sɔŋ. Tso ema dzi la, nyemegada alakpa na dzinyelawo kpɔ o!”—Anita.\nBu nya sia ŋu: Nu ka tae eteƒe adidi hafi Anita nɔ agava ka ɖe edzi?\nBiblia gblɔ be: “Azɔ la, mia dometɔ ɖe sia ɖe nato nyateƒe na ehavi.”—Efesotɔwo 4:25.\n“Meble dzinyelawo eye mesusui be womanya gbeɖe o va se ɖe esime wobia tso asinye be magbugbɔ gblɔ ale si nua dzɔe. Esi wònye be nyateƒe kui ɖeka pɛ hã mele nye si megblɔ va yi me o ta la, nyemegate ŋu ɖo ŋku nya siwo tututu megblɔ na wo va yi la dzi o. Ne èto nyateƒe le gɔmedzedzea la, nu sia tɔgbi madzɔ ɖe dziwò o!”—Anthony.\nBu nya sia ŋu: Aleke Anthony awɔ aƒo asa na ŋukpedoameɖokui sia hafi?\nBiblia gblɔ be: “Yehowa nyɔa ŋu alakpanuyiwo, ke ame siwo wɔa nuteƒe la ƒe nu dzea eŋu.”—Lododowo 12:22.\n“Xɔ̃nye aɖe lɔ̃a amiɖeɖe ɖe eƒe nyawo. Ekpaa nya kpea eƒe nyawo eye wòvivia nu me ŋutɔ. Eƒe nu dzɔa dzi nam, eye medzea agbagba be nyemagake ŋku ɖe eƒe nyawo me fũu akpa o. Gake eƒe amiɖeɖe ɖe nya wɔe be esesẽna nam be maka ɖe edzi alo axɔ eƒe nyawo dzi ase.”—Yvonne.\nBu nya sia ŋu: Aleke amiɖeɖe ɖe nya kple alakpa “suesuewo” ate ŋu ana be womagaka ɖe Yvonne ƒe xɔlɔ̃ sia dzi o?\nAbe ale si ko ne xɔ ƒe gɔmeɖoanyi ɖe abi ene la, xɔ bliboa megalia ke tututu o la, nenema ke anukwaremaɖimaɖi ate ŋu awɔe be amewo magaka ɖe dziwò o\nAzɔ na míakpɔ nu nyui siwo dona tso anukwareɖiɖi me la dometɔ aɖewo ɖa.\n“Nyɔnu aɖe si nɔ zɔzɔm le ŋgɔnye la ƒe ga ge. Meyɔe tsɔ ga la nɛ. Eda akpe nam kaka. Egblɔ be: ‘Èdze agbagba ŋutɔ. Ame geɖe mate ŋu awɔ nu alea o.’ Edzɔ dzi nam ŋutɔ be wode dzesii be mewɔ nu nyui!”—Vivian.\nBu nya sia ŋu: Nu ka tae Vivian ƒe anukwareɖiɖi sia wɔ nuku na nyɔnua? Vi kae anukwareɖiɖi ɖe na Vivian?\nBiblia gblɔ be: “Dzidzɔtɔwoe nye ame siwo . . . wɔa nu dzɔdzɔe ɣeawokatãɣi.”—Psalmo 106:3.\n“Míaƒe ƒomea dzraa dɔwɔxɔ me ɖo na amewo, eye ɣeaɖewoɣi ne míele xɔawo me dzram ɖo la, míekpɔa gakuwo le anyigba. Ne edzɔ alea la, míetsɔa gaa dana ɖe dɔwɔkplɔ̃ si ŋu wòte ɖo la dzi. Dɔwɔla ɖeka kpɔ dziku ɖe mía ŋu le míaƒe anukwareɖiɖi alea ta. Egblɔ be: ‘Ga sue aɖe koe nye emae!’ Gake ènya? Dɔwɔla sia kana ɖe mía dzi ɣesiaɣi.”—Julia.\nBu nya sia ŋu: Vi kae ale si wonya Julia be eɖia anukware aɖe nɛ ne ehiã be dɔwɔƒe si wòle naŋlɔ ɖaseɖigbalẽ tso eŋu na dɔwɔƒe bubu aɖe si wòdi be yeayi aɖawɔ dɔ le?\nBiblia gblɔ be: “Wɔ wò ŋutete ɖe sia ɖe nàɖe ɖokuiwò afia Mawu abe ame si dze eŋu, dɔwɔla si ƒe dɔ mekpea ŋu nɛ le mɔ aɖeke nu o.”—2 Timoteo 2:15.\n“Míaƒe dɔwɔƒea xe gaƒoƒo 80 ƒe fe nam le esi teƒe be wòaxe gaƒoƒo 64 boŋ ƒe fe nam. Togbɔ be ade dzinye ŋutɔ ne mezi kpi ɖe edzi hã la, nyemate ŋu awɔ nu ma gbeɖe o. Megblɔe na míaƒe dɔwɔƒea ƒe gadzikpɔla, eye wòda akpe nam kakaka. Ga le dɔwɔƒea si zã, gake nyemate ŋu awɔ nu si anye gafifi o.”—Bethany.\nBu nya sia ŋu: Ðe dɔwɔƒe ƒe ga fifi megblẽ boo abe ame ɖekaɖekawo ƒe ga fifi ene oa?\nAle si gbegbe sukuviwo dzea agbagba hafi fia dɔwo kpɔna le dodokpɔ me la, menye nu vi kura o. Ne ɖe wodzea agbagba ma ƒe afã teti tsɔ srɔ̃a nu la, woakpɔ dzidzedze le dodokpɔa me!\nMebiaa ɖokuinye be, ‘Ðe magblẽ nu le ŋunye ŋutɔ ne meda alakpa oa?’ Eyome metsɔa nu si gbegbe alakpadada agblẽ le ŋunyea sɔna kple viɖe si wòahe vɛ nam. Nu si wòagblẽ le ŋunyea ŋu bubu kpena ɖe ŋunye meƒoa asa na anukwaremaɖimaɖi.\nAme geɖewo daa alakpa ne wokpɔe be nyateƒetoto ana woahe to na yewo. Gake enyo be woato nyateƒe woahe to na wo wu be woada alakpa eye woƒe dzitsinya nanɔ fɔ bum wo.\nÐe Nèɖia Anukwarea?\nWonaa ablɔɖe geɖe sɔhɛ aɖewo wu bubuawo. Nu kae gbɔe wòtso?\nAme sia ame daa vo.\nƉoe Ɖe Amewo Ɖoe Ɖe Amewo Nu Ka Tae Wòle Be Manye Anukwareɖila?\nÐe Woate Ŋu Aɖi Anukware Le Xexe Gblẽku Sia Mea?\nÐi Anukware Le Nuwo Katã Me


Yosua 6 | Biblia Le Internet Dzi | Xexe Yeye Gɔmeɖeɖe\nYeriko gli la mu (1-21)\nRahab kple eƒe ƒometɔwo tsi agbe (22-27)\n6 Wodo Yeriko ƒe agbowo goŋgoŋ le Israel-viwo ta, ame aɖeke medona alo gena ɖe eme o.+ 2 Eye Yehowa gblɔ na Yosua be: “Kpɔ ɖa, metsɔ Yeriko kple eƒe fia kpakple eƒe kalẽtɔwo de asi na wò.+ 3 Mi ŋutsu aʋawɔlawo katã mizɔ ƒo xlã dua zi ɖeka. Aleae miawɔ ŋkeke ade. 4 Na nunɔla adre natsɔ agbodzokpẽ adre ɖe asi adze Aɖaka la ŋgɔ. Gake le ŋkeke adrea gbe la, miazɔ aƒo xlã dua zi adre, eye nunɔlawo naku kpẽawo.+ 5 Eye ne woku agbodzokpẽawo, eye mienya se kpẽawo ƒe ɖiɖi ko la, aʋawɔlawo katã nado aʋaɣli sesĩe. Eye du la ƒe gli amu adze anyi,+ eye aʋawɔlaawo nage ɖe eme, ame sia ame nayi ŋgɔ tẽe.” 6 Eya ta Yosua, Nun vi, yɔ nunɔlawo, eye wògblɔ na wo be: “Mikɔ nubablaɖaka la, eye nunɔla adre natsɔ agbodzokpẽ adre adze Yehowa ƒe Aɖaka la ŋgɔ.”+ 7 Egblɔ na aʋawɔlaawo be: “Mizɔ yi ŋgɔ, mizɔ ƒo xlã dua, eye aʋakpablalawo+ nadze Yehowa ƒe Aɖaka la ŋgɔ.” 8 Eye abe ale si Yosua gblɔ na aʋawɔlawo ene la, nunɔla adre siwo lé agbodzokpẽ adreawo ɖe asi le Yehowa ŋkume la zɔ yi ŋgɔ heku kpẽawo, eye Yehowa ƒe nubablaɖaka la dze wo yome. 9 Aʋakpablalaawo dze nunɔla siwo nɔ kpẽawo kum la ŋgɔ, eye aʋawɔla megbexeawo dze Aɖaka la yome esime nunɔlawo le kpẽawo kum atraɖii. 10 Ke Yosua de se na aʋawɔlawo be: “Migado ɣli alo ana woase miaƒe gbe o. Nya aɖeke megado le mia nu o, va se ɖe gbe si gbe magblɔ na mi be: ‘Mido ɣli!’ Ekema miado ɣli.” 11 Ena wokɔ Yehowa ƒe Aɖaka la ƒo xlã du la zi ɖeka, emegbe wogbugbɔ yi asaɖa la me hetsi afi ma dɔ le zã ma me. 12 Le ŋufɔke la, Yosua fɔ ŋdi kanya, eye nunɔlawo kɔ Yehowa ƒe Aɖaka+ la, 13 eye nunɔla adre siwo lé agbodzokpẽ adre ɖe asi dze Yehowa ƒe Aɖaka ŋgɔ la le kpẽawo kum atraɖii. Aʋakpablalaawo nɔ zɔzɔm le wo ŋgɔ, eye aʋawɔla megbexeawo dze Yehowa ƒe Aɖaka la yome esime nunɔlawo le kpẽawo kum atraɖii. 14 Wozɔ ƒo xlã du la zi ɖeka le ŋkeke evelia dzi, emegbe wotrɔ yi asaɖa la me. Aleae wowɔ ŋkeke ade sɔŋ.+ 15 Ke le ŋkeke adrelia dzi la, wofɔ ŋdi kanya, esi agu nya dze teti ko, eye wozɔ ƒo xlã dua alea zi adre. Ŋkeke ma dzi koe wozɔ ƒo xlã dua zi adre.+ 16 Esi woƒo xlãe zi adrelia la, nunɔlawo ku kpẽawo, eye Yosua gblɔ na aʋawɔlaawo be: “Mido ɣli;+ elabena Yehowa tsɔ du la de asi na mi! 17 Miatsrɔ̃ du la kple nu sia nu si le eme la gbidigbidi;+ wo katã nye Yehowa tɔ. Negbe Rahab+ gbolo la koe atsi agbe, eya kple ame siwo katã le egbɔ le aƒea me, elabena eɣla ame siwo míedɔ ɖa la.+ 18 Ke migate ɖe nu siwo wòle be woatsrɔ̃ gbidigbidi la ŋu o,+ ale be nu siwo wòle be woatsrɔ̃ gbidigbidi la ƒe ɖeke nagadzro mi miahayi etsɔ ge,+ eye miahe vɔ̃* ava Israel ƒe asaɖa la dzi ahana woatsrɔ̃e gbidii o.+ 19 Ke klosalo kple sika kple akɔblinuwo kpakple gayibɔnuwo ŋu kɔ na Yehowa.+ Ele be mialɔ wo ayi Yehowa ƒe nu xɔasiwo dzraɖoƒe.”+ 20 Aʋawɔlaawo do ɣli esi woku kpẽawo.+ Esi aʋawɔlaawo nya se kpẽawo ƒe ɖiɖi eye wodo aʋaɣli ko la, gli la mu dze anyi.+ Emegbe aʋawɔlaawo ge ɖe dua me, ame sia ame yi ŋgɔ tẽe, eye woxɔ du la. 21 Wotsrɔ̃ nu siwo katã le dua me, ŋutsuwo kple nyɔnuwo, ɖekakpuiwo kple amegãɖeɖiwo, nyiwo kple alẽwo kpakple tedziwo kple yi.+ 22 Yosua gblɔ na ŋutsu eve siwo yi ɖatsa ŋku le anyigba la dzi be: “Miyi gbolo la ƒe me, eye miakplɔ nyɔnu la kple eƒemetɔwo katã do goe, abe ale si mieka atam nɛ ene.”+ 23 Ale ɖekakpui siwo va tsa ŋku la yi ɖakplɔ Rahab kple fofoa kple dadaa kple nɔviawo kpakple eƒe amewo katã do goe, ɛ̃, wokplɔ eƒemetɔwo katã do goe;+ eye wokplɔ wo dedie va teƒe aɖe le Israel ƒe asaɖa la godo. 24 Eye wotɔ dzo du la kple nu sia nu si le eme. Negbe klosalo, sika, akɔblinuwo kple gayibɔnuwo koe wolɔ yi Yehowa ƒe aƒe la me nu xɔasiwo dzraɖoƒe.+ 25 Rahab gbolo la kple fofoa ƒemetɔwo kpakple eya ŋutɔ ƒemetɔwo katã koe Yosua na wotsi agbe;+ eye wòle Israel va se ɖe egbe sia,+ elabena eɣla ame siwo Yosua dɔ ɖa be woaɖatsa ŋku le Yeriko la.+ 26 Eye Yosua ka atam sia* ɣemaɣi be: “Aɖi ŋutsu si agbugbɔ Yeriko du sia atso la ŋu kpékpekpe le Yehowa ŋkume. Eƒe ŋgɔgbevi ƒe agbee wòatsɔ aɖo egɔme anyi, eye eƒe dɔmlɔea ƒe agbee wòatsɔ ade agbo enu.”+ 27 Ale Yehowa nɔ kple Yosua,+ eye eƒe ŋkɔ ɖi le anyigba blibo la katã dzi.+\n^ Agate ŋu afia, “na ameawo ka atam sia.”


Gɔmesese Ka Nue Raxel Fa Na Viaŋutsuwo Le? | Nusɔsrɔ̃\nGBE BUBU Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Cibemba Cinyanja Croatian Czech Danish Drehu Dutch Efik Estonian Eŋlisi Eʋegbe Fijian Finnish Franse Georgian German Greek Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kiluba Kinyarwanda Kirghiz Kiribati Kirundi Kongo Korean Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Marathi Mauritian Creole Maya Mixe Mongolian Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Totonac Tshiluba Tsonga Turkish Turkmen Turkmen (Cyrillic) Tuvaluan Twi Tzotzil Ukrainian Urdu Uzbek Venda Vietnamese Wallisian Waray-Waray Wolaita Xhosa Zande Zulu\nNu kae nya si Yeremiya gblɔ be Raxel le fafam na viaŋutsuwo la fia?\nWogblɔ le Yeremiya 31:15 be: “Ale Yehowa gblɔ esi: ‘Wose konyifagbe le Rama kple avifafa vevie, Raxel le fafam na viawo, eye wògbe be, womegafa akɔ na ye le ye viwo ŋuti o, le esi womegali o la ta.’”\nRaxel viŋutsu eveawo metre kuku na Raxel o. Eya ta ate ŋu adze abe ɖe nya mawo si Yeremiya ŋlɔ anɔ abe ƒe 1,000 ene le Raxel ƒe ku megbe la mede tututu o ene.\nRaxel viŋutsu gbãtɔe nye Yosef. (1 Mose 30:22-24) Emegbe Raxel ku le viaŋutsu evelia, si nye Benyamin, dziɣi. Eya ta ɖewohĩ míabia be, Ekema nu ka tae Yeremiya 31:15 gblɔ be enɔ fafam na viaŋutsu siwo ‘megali o’?\nYosef dzi ŋutsuvi eve. Woawoe nye Manase kple Efrayim. (1 Mose 41:50-52; 48:13-20) Emegbe Efrayim-toa va kpɔ ŋusẽ wu le Israel ƒe dziehefiaɖuƒea ƒe to mamlɛawo dome eye wova yɔa to sia ŋkɔ wòtsia tsitre ɖi na dziehefiaɖuƒea ƒe to ewoawo katã. To si va do tso Raxel viŋutsu kemɛa, si nye Benyamin me la va nye anyiehefiaɖuƒe si nye Yuda la ƒe akpa aɖe. Eya ta míate ŋu agblɔ be Raxel va le tsitre ɖi na Israel vidadawo katã, esiwo le dziehefiaɖuƒea kple anyiehefiaɖuƒea siaa me.\nKaka woaŋlɔ Yeremiya ƒe agbalẽa la, Asiriatɔwo ɖu Israel ƒe dziehefiaɖuƒea dzi xoxo hekplɔ ame akpa gãtɔ yi aboyo mee. Gake anɔ eme be Efrayim ƒe dzidzimeviwo dometɔ aɖewo si yi Yuda. Le ƒe 607 Do Ŋgɔ Na Yesu (D.Y.) me la, Babilontɔwo ɖu Yuda ƒe anyiehe to-eve-fiaɖuƒea dzi heɖe aboyo wo. Wokplɔ aboyomeawo dometɔ geɖe yi Rama, si didi tso Yerusalem gbɔ abe kilometa enyi ene. (Yeremiya 40:1) Ðewohĩ wowu wo dometɔ aɖewo le Benyamin-toa ƒe anyigba dzi, si nye nuto si me woɖi Raxel ɖo. (1 Samuel 10:2) Eya ta anye be Raxel ƒe avifafa la le tsitre ɖi na ale si wofa konyii le Benyamintɔwo ƒe ku alo ame siwo katã wowu le afi si te ɖe Rama ŋu ta. Ate ŋu anɔ eme hã be Yeremiya ƒe nyawo ku ɖe Israel vidada siwo katã nɔ konyi fam le Mawu ƒe ame siwo wowu alo wokplɔ yi aboyo me ta la ŋu.\nGake le wo katã me la, nya siwo Yeremiya gblɔ tso Raxel ƒe avifafa le viawo ƒe ku ta ŋu la nye nyagblɔɖi. Woku ɖe nu si dzɔ ƒe alafawo megbe esime Yesu nye ɖevi sue la ŋu. Fia Herodes de se be woawu ŋutsuvi siwo katã xɔ ƒe eve kple esiwo mexɔ nenema haɖe o la le Betlexem, si le Yerusalem ƒe anyiehe godzi. Bu dzigbagbã ƒe ɣli si de dzi esime vidadawo nɔ avi fam le wo vi siwo ‘megali o’ ta la ŋu kpɔ. Ðeko wòle abe ɖe wonɔ woƒe avifafaa ŋkɔ sem le keke Rama ke, si le Yerusalem ƒe dziehe godzi la ene.—Mateo 2:16-18.\nEya ta le Yeremiya kpakple Yesu siaa ŋɔli la, wotsɔ Raxel ƒe ‘fafa na viawo’ ɖɔ Yuda vidadawo ƒe blanuiléle le wo viwo ƒe ku ta. Ke hã anɔ eme be ame siwo wowu eye woyi ɖe ku, si nye ‘futɔ la ƒe anyigba dzi’ la, agbɔ agbe le ame kukuwo ƒe tsitretsitsi la me.—Yeremiya 31:16; 1 Korintotɔwo 15:26.\nNyabiabia Siwo Tso Exlẽlawo Gbɔ—December 2014


Ðe Ga Nye Nu Vɔ̃ɖiwo Katã Ƒe Kea? Alo, “Galɔlɔ̃” Boŋue?\nGBE BUBU Afrikaans Albanian Amerika Tokunɔgbe Amharic Arabic Armenian Azerbaijani Bislama Brazil Tokunɔgbe Bulgarian Catalan Cebuano Chichewa Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Efik Estonian Eŋlisi Eʋegbe Faroese Fijian Finnish Fon Franse Ga Georgian German Greek Hausa Hebrew Hiligaynon Hungarian Iban Iloko Indonesian Italian Japanese Kannada Kazakh Kazakh (Arabic) Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Kwanyama Lithuanian Luo Malagasy Malay Malayalam Myanmar Norwegian Nzema Pangasinan Papiamento (Curaçao) Persian Polish Portuguese Portuguese (Portugal) Romanian Russian Sango Serbian Serbian (Roman) Shona Sinhala Slovak Slovenian Spanish Sunda Swahili Swati Swedish Tagalog Tatar Tetun Dili Thai Turkish Twi Ukrainian Urdu Uzbek Uzbek (Roman) Valencian Vietnamese Yoruba Zapotec (Quiatoni)\nAo. Biblia megblɔ be ga nye nu vɔ̃ɖi o, eye megblɔ hã be gae le megbe na nu vɔ̃ɖi ƒomevi ɖe sia ɖe o. Nya si amewo lɔ̃a gbɔgblɔ be “ga nye nu vɔ̃ɖiwo katã ƒe ke” la nye mawunyakpukpui aɖe me nyawo ƒe akpa aɖe si wotro gboe. Nya si Biblia gblɔ boŋue nye be “nu vɔ̃wo katã ƒe ke enye galɔlɔ̃.” *—1 Timoteo 6:10, Eʋegbe Biblia, míawoe te gbe ɖe edzi.\nNu ka tae Biblia xlɔ̃ nu mí tso galɔlɔ̃ ŋu?\nAleke aɖaŋu si Biblia ɖo ku ɖe ga ŋu la ate ŋu aɖe vi na mí?\nMawunyakpukpui siwo ƒo nu tso ga ŋu\nBiblia na eme kɔ be ne ame zã ga nyuie la, ate ŋu aɖe vi nɛ, eye ate ŋu ‘akpɔ eta’ gɔ̃ hã. (Nyagblɔla 7:12) Gakpe ɖe eŋu la, Biblia kafu ame siwo nyoa dɔme na ame, eye dɔmenyo sia ate ŋu anye ganana ame hã.—Lododowo 11:25.\nGake Biblia xlɔ̃ nu mí be míagana ga nanye nu vevitɔ na mí le agbe me o. Egblɔ be: “Mina miaƒe agbenɔnɔ navo tso galɔlɔ̃ me, eye nu siwo le mia si fifia la nadze mia ŋu.” (Hebritɔwo 13:5) Nu si nya mawo fiae nye be míagana ga nanɔ vevie na mí akpa alo be míati kesinɔnuwo yome o. Ke boŋ, ne nu siwo hiã mí ŋutɔŋutɔ, abe nuɖuɖu, nudodo kple mlɔƒe ene su mía si la, míana nu siawo nadze mía ŋu.—1 Timoteo 6:8.\nŊuklẽlawo makpɔ agbe mavɔ o. (Efesotɔwo 5:5) Susu ɖeka si tae nye be, ŋukeklẽ sɔ kple trɔ̃subɔsubɔ, alo alakpasubɔsubɔ. (Kolosetɔwo 3:5) Susu bubu hãe nye be zi geɖe la, ŋuklẽlawo wɔa nu tovowo ne wole agbagba dzem be nu siwo yewodi la nasu yewo si. Lododowo 28:20 gblɔ be: “Ame si tsi klokloklo ɖe hokpɔkpɔ ŋu la, fɔɖiɖi magbe eŋu nɔnɔ o.” Ŋukeklẽ ate ŋu ana amewo nawɔ nu vlowo, abe adzodada, ametafatafa, amefifi, alo amewuwu ene gɔ̃ hã.\nNe galɔlɔ̃ mena ame ƒo eɖokui ɖe nu vlowo wɔwɔ me o gɔ̃ hã la, nu gbegblẽ bubuwo ate ŋu ado tso eme. Biblia gblɔ be “ame siwo ɖoe kplikpaa be yewoazu kesinɔtɔwo la gena ɖe tetekpɔ kple mɔ̃tetre kpakple movidzɔdzɔ ƒe nudzodzro geɖe, siwo wɔa nu vevi ame . . . la me.”—1 Timoteo 6:9.\nNe mímeɖe mɔ galɔlɔ̃ wɔe be míedana le Mawu ƒe se kple nudidiwo dzi o la, míase le mía ɖokui me be bubu le mía ŋu, eye Mawu hã akpɔ ŋudzedze ɖe mía ŋu ahakpe ɖe mía ŋu. Mawu do ŋugbe na ame siwo dzea agbagba vevie be yewoadze eŋu la be: “Nyemaɖe asi le ŋuwò akpɔ o, eye nyemagblẽ wò ɖi hã akpɔ o.” (Hebritɔwo 13:5, 6) Mawu gaka ɖe edzi na mí hã be “woayra nuteƒewɔla geɖe.”—Lododowo 28:20.\nNyagblɔla 7:12: “Ga . . . kpɔa ame ta.”\nNu si wòfia: Ne míezã ga nyuie la, ate ŋu aɖe vi na mí, elabena etea ŋu nana ame nɔa dedie le go aɖewo me.\nLuka 12:15: “Ne nu gbogbo aɖewo le ame si hã la, nu siawo mana agbee o.”\nNu si wòfia: Menye gae nye nu vevitɔ le agbe me o, eye menye eyae ana míakpɔ ɖeɖe hã o.\n1 Timoteo 6:10: “Nu vɔ̃ɖi ƒomeviwo katã ƒe ke ɖekae nye galɔlɔ̃, eye esi ame aɖewo ti lɔlɔ̃ sia yome la, wotra mɔ tso xɔse la gbɔ, eye wotsɔ vevesese geɖe ŋɔ wo ɖokuiwo flofloflo.”\nNu si wòfia: Menye nu gbegblẽe ga nye o. Gake ame siwo lɔ̃ ga eye wona wònye nu vevitɔ na wo le agbe me la hea kuxiwo vaa wo ɖokuiwo dzi, le kpɔɖeŋu me, woƒe ƒomewo gbãna alo lãmesẽnyawo ɖea fu na wo le dɔwɔwɔ atraɖii ta.\nHebritɔwo 13:5: “Mina miaƒe agbenɔnɔ navo tso galɔlɔ̃ me, eye nu siwo le mia si fifia la nadze mia ŋu.”\nNu si wòfia: Le esi míadi godoo be míazu kesinɔtɔwo teƒe la, nunya anɔ eme be ne nu siwo hiã mí ŋutɔŋutɔ su mía si ko la, míana nu mawo nadze mía ŋu.\nMateo 19:24: “Ele bɔbɔe na kposɔ be wòato abui ƒe vo me wu be kesinɔtɔ nayi ɖe Mawu Fiaɖuƒe la me.”\nNu si wòfia: Ðeko Yesu kpe ɖekakpui kesinɔtɔ aɖe be wòadze ye yome koe nye ema wògblɔ nya mawo. Ðekakpuia mewɔ ɖe amekpekpea dzi o, elabena eƒe dzi ku ɖe eƒe nunɔamesiwo ŋu akpa. Eya ta nuxlɔ̃amee Yesu ƒe nya mawo nye. Ne kesinɔnuwo didi le vevie na ame aɖe wu Mawu ƒe lɔlɔ̃nu wɔwɔ la, agbe mavɔ kpɔkpɔ ate ŋu ato eŋu.\n^ mm. 3 Woɖe kpukpui sia gɔme le Biblia bubu me be: “Nu vɔ̃ɖi ƒomeviwo katã ƒe ke ɖekae nye galɔlɔ̃.”\nDɔwɔɖui Kple Ga\nAkpa kae kaka ɖe ame nɔewo dzi kple anukwareɖiɖi wɔna?\nƉoe Ɖe Amewo Ɖoe Ɖe Amewo Ðe Ga Nye Nu Vɔ̃ɖiwo Katã Ƒe Kea?


Srɔ̃ Nu Tso Israel Viwo Ƒe Vodadawo Me\nGbetakpɔxɔ—Tata Si Míesrɔ̃na | February 2008\nGBE BUBU Amharic Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Danish Dutch Eŋlisi Eʋegbe Ga German Haitian Creole Hiligaynon Hungarian Igbo Italian Korean Lithuanian Malagasy Myanmar Ossetian Polish Portuguese Romanian Samoan Setswana Silozi Slovak Slovenian Sranantongo Swahili Tsonga Turkish Ukrainian Urdu\nISRAEL VIWO nya nu si Yehowa di tso wo si esime woyi Ŋugbedodonyigbaa dzi. Mawu de se na wo to Mose dzi be: ‘Mianya anyigba dzi nɔlawo katã le mia ŋgɔ, eye miagbã woƒe aklama kpakpɛwo katã kple woƒe legbawo katã kpakple woƒe vɔsamlekpuiwo katã.’—4 Mose 33:52.\nWode se na Israel viwo be woagabla nu kple anyigba ma dzi nɔlawo alo awɔ srɔ̃ɖenubabla aɖeke kple wo o. (5 Mose 7:2, 3) Le nyateƒe me la, woxlɔ̃ nu Mawu ƒe dukɔ tiatia la be: ‘Kpɔ nyuie, bena màgabla nu kple anyigbadzitɔ, siwo gbɔ nava la o, be womaganɔ mia dome atrɔ zu mɔ na mi o.’ (2 Mose 34:12) Ke hã, Israel viwo meɖo to Mawu o, eye wòzu mɔ ɖe wo. Nu ka gbɔe woƒe anyidzedzea tso? Nu kawoe míate ŋu asrɔ̃ tso nu siwo dzɔ ɖe wo dzi la me?—1 Kor. 10:11.\nTso Hadede Kplikplikpli Dzi Yi Trɔ̃subɔsubɔ Dzi\nEsi Israel viwo va Ŋugbedodonyigbaa dzi la, woɖu dukɔ siwo nɔ anyigbaa dzi la dzi le aʋa gbãtɔ siwo wowɔ me. Gake Israel viwo mewɔ ɖe Mawu ƒe sededewo dzi bliboe o. Womenya futɔawo ɖa le anyigbaa dzi o. (Ʋɔn. 1:1–2:10) Ke boŋ esi Israel viwo va tso aƒe ɖe “dukɔ adre” siwo nɔ anyigbaa dzi la dome la, hadede kple dukɔ mawo me tɔwo edziedzi wɔe be wova zu xɔlɔ̃wo. (5 Mose 7:1) Aleke esia kpɔ ŋusẽ ɖe Israel viwo dzi? Biblia gblɔ be: ‘Woɖe woƒe vinyɔnuwo, eye woawo hã tsɔ woƒe vinyɔnuwo na woƒe viŋutsuwo, eye wosubɔ woƒe mawuwo. Eye Israel viwo wɔ nu si medze Yehowa ŋu o, woŋlɔ Yehowa, woƒe Mawu la be, eye wosubɔ Baalwo kple Aserawo.’ (Ʋɔn. 3:5-7) Israel viwo ƒe hadede kplikplikpli kple ame siwo nɔ anyigbaa dzi na wova wɔ srɔ̃ɖenubabla kple wo eye wosubɔ trɔ̃wo. Esi Israel viwo nya wɔ srɔ̃ɖenubabla kple trɔ̃subɔla siwo nɔ anyigbaa dzi ko la, didi be woanya wo ɖa la dzi ɖe kpɔtɔ. Wotɔtɔ tadedeagu vavãtɔ la, eye Israel viwo ŋutɔ hã dze alakpamawuwo subɔsubɔ gɔme.\nEsi Ŋugbedodonyigbaa dzi nɔlawo va zu Israel viwo ƒe xɔlɔ̃wo la, wozu gbɔgbɔmefɔku gã aɖe na wo wu esime wonye woƒe futɔwo. Bu mɔ bubu aɖe si nu nu agate ŋu agblẽ le woƒe tadedeagu ŋu le la ŋu kpɔ.\nTso Agbledede Dzi Yi Baal Subɔsubɔ Dzi\nEsime Israel viwo yi ɖe Ŋugbedodonyigbaa dzi la, womegaʋuna tso teƒe yi teƒe o, eye wo dometɔ geɖe va zu agbledelawo. Anɔ eme godoo be agbledemɔnu siwo wozã la sɔ kple mɔnu siwo ame siwo de agble le anyigba ma dzi do ŋgɔ na wo la zã. Gake edze ƒãa be menye ɖeko Israel viwo srɔ̃ Kanaantɔwo ƒe agbledemɔnuwo o. Ke boŋ, hadede kple ame siwo nɔ anyigbaa dzi ble Israel viwo woxɔ woƒe dzixɔse siwo ku ɖe agbledede ŋu la hã de eme.\nKanaantɔwo subɔa Baal gbogbo aɖewo—mawu siwo wobuna be wonaa anyigbaa wɔa nu. Le ɣeyiɣi aɖe megbe la, Israel viwo va ƒo wo ɖokuiwo ɖe Kanaan mawu siwo wobuna be wonaa anyigba wɔa nu la subɔsubɔ me tsɔ kpe ɖe agbledede kple nukuwo ŋeŋe ŋu. Aleae Israel vi geɖewo nɔa nu wɔm abe ɖe wonɔ Yehowa subɔm ene, gake le nyateƒe me la, wonyrɔ wo ɖokuiwo ɖe xɔsegbegbe me vĩi.\nNuxlɔ̃ame Sẽŋu Aɖe Na Mí Egbea\nAnɔ eme godoo be Israel viwo meɖoe kura be yewoaƒo yewo ɖokuiwo ɖe Baal subɔsubɔ kple nu nyɔŋuwo wɔwɔ me esime wote hadede kple ame siwo nɔ Ŋugbedodonyigbaa dzi o. Ke hã, afi mae woƒe hadedea kplɔ wo yii. Ðe menye afɔku sia kee adzɔ ɖe mía dzi ne míedea ha kplikplikpli kple ame siwo wɔa nu ɖe mía ŋu xɔlɔ̃wɔwɔtɔe evɔ womenɔa agbe ɖe Kristotɔwo ƒe dzixɔsewo, agbenɔnɔ ŋuti dzidzenuwo, kple gɔmeɖosewo nu o oa? Enye nyateƒe be ahiã be míade ha kple dzimaxɔsetɔwo le go aɖewo me le dɔ me, le suku, alo ɖewohĩ le aƒe me gɔ̃ hã ya. Ke hã, nu siwo dzɔ ɖe Israel viwo dzi nye nuxlɔ̃ame na mí be hadede mawo ƒomevi yome nɔnɔ ate ŋu ahe kuxiwo vae. Biblia gblɔ nyateƒenya matrɔmatrɔ sia na mí be: “Hadede vɔ̃wo gblẽa nɔnɔme nyuiwo.”—1 Kor. 15:33.\nEgbea la, míedoa go kuxi geɖe siwo Israel viwo do goe. Egbexexea hã ƒe nu siwo wosubɔna abe trɔ̃wo ene la li. Wo dometɔ aɖewoe nye ga, fefewɔlawo, kamedefefewɔlawo, dunyahenuɖoanyiwo, subɔsubɔhakplɔla aɖewo, kple ƒometɔ aɖewo gɔ̃ hã. Esiawo dometɔ ɖe sia ɖe ate ŋu ava zu nu siwo me míetsɔ ɖe le vevie wu le agbe me. Hadede kplikplikpli kple ame siwo melɔ̃ Yehowa o ate ŋu akplɔ mí ade gbɔgbɔmefɔku me.\nGbɔdɔdɔ manɔsenu nye Baal subɔsubɔ ƒe akpa vevi aɖe, eye esia ƒe mɔ ɖe Israel vi geɖewo. Mɔ siawo tɔgbi gale Mawu ƒe amewo dometɔ aɖewo ɖem egbea. Le kpɔɖeŋu me, kɔmpiuta ʋuʋu le ame ŋutɔ ƒe xɔ me dzaa koe nye nu si ate ŋu agblẽ ame si kea ŋku ɖe nu me alo ame si mele ŋudzɔ o la ƒe dzitsinya dome. Aleke gbegbe wòawɔ nublanuie nye esi be Internet dzi amamaɖeɖenuwɔnawo ƒe mɔ naɖe Kristotɔ aɖe!\n‘Dzidzɔtɔwoe Nye Ame Siwo Wɔa Eƒe Ŋkuɖodzinyawo Dzi’\nBe ame natiae be yeaɖo to Yehowa alo yemaɖo toe o le xɔlɔ̃wo tiatia gome la nye ame ŋutɔ ƒe nyametsotso. (5 Mose 30:19, 20) Eya ta ele be míabia mía ɖokuiwo se be: ‘Ame kawoe medea ha kple le nye modzakaɖeɣiwo? Aleke wobua Mawu ƒe sewoe, eye dzidzenu kawo nue wonɔa agbe ɖo? Ðe wosubɔa Yehowa? Ðe hadede kple wo akpe ɖe ŋunye be manye Kristotɔ ɖɔʋua?’\nHakpala la dzi ha be: ‘Woayra ame siwo fɔɖiɖi mele woƒe azɔlime ŋu o, ame siwo zɔna le Yehowa ƒe se la me. Woayra ame siwo wɔa eƒe ŋkuɖodzinyawo dzi, ame siwo dinɛ tso dzi blibo me.’ (Ps. 119:1, 2) Vavãe, ‘woayra ame si vɔ̃a Yehowa, eye wòzɔa eƒe mɔwo dzi la.’ (Ps. 128:1) Ne míele ame siwo míade ha kple la tiam la, mina míasrɔ̃ nu tso Israel viwo ƒe vodadawo me, eye míaɖo to Yehowa bliboe.—Lod. 13:20.\n[Nɔnɔmetata si le axa 26]\nHadede kplikplikpli kple ame siwo melɔ̃a Yehowa o ate ŋu akplɔ mí ade trɔ̃subɔsubɔ me\nTsɔ Yehowa Ðo Ŋkuwòme Ðaa\nZɔ Yehowa Ƒe Mɔwo Dzi\nYesu Kristo—Dutanyanyuigblɔla Gãtɔ La\nSrɔ̃ Dutanyanyuigblɔla Gãtɔ La\nKristo Ƒe Anyinɔnɔ—Gɔmesese Kae Le Eŋu Na Wò?\nNya Vevi Siwo Tso Marko Ƒe Agbalẽa Me\nWode Dzi Ƒo Na Gilead Sukunuwulawo Be “Woate Do Kuku”\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA February 2008\nGBETAKPƆXƆ—TATA SI MÍESRƆ̃NA February 2008


Yesu Le Amewo Ðem—Nu Si Tae Míedi Be Woaɖe Mí Kple Nu Si Tae Wòhiã Be Woaɖe Mí\nGBE BUBU Acholi Afrikaans Albanian Amharic Arabic Armenian Aymara Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Chiyao Chokwe Cibemba Cinyanja Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Garifuna Georgian German Greek Guarani Haitian Creole Hausa Hebrew Hiligaynon Hiri Motu Hmong (Ɣi) Hungarian Iban Igbo Iloko Indonesian Isoko Italian Japanese Kazakh Kikamba Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Kwangali Kwanyama Lingala Lithuanian Luganda Lunda Luo Luvale Macedonian Malagasy Maltese Mam Mambwe-Lungu Maya Mazatec (Huautla) Mixe Mizo Moore Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Persian Polish Portuguese Quechua (Ayacucho) Quechua (Bolivia) Quichua (Imbabura) Romanian Runyankore Russian Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tiv Tlapanec Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Venda Vietnamese Wayuunaiki Wolaita Xhosa Yoruba Zande Zapotec (Isthmus) Zulu\nNYATI SI LE AKPAA DZI | YESU LE AMEWO ÐEM—TSO NU KA ME?\nNu Si Tae Wòhiã Be Woaɖe Mí\n“Amegbetɔ nyɔnu tɔ dzidzia, eƒe agbe le kpuie, eye fuɖeɖe ti kɔ nɛ. Edona abe seƒoƒo ene, eye wòyrɔna; esina abe vɔvɔli ene, eye metɔna ɖi o.”—Hiob 14:1, 2.\nTso keke blema ke la, amewo dina be yewoanɔ agbe le lãmesẽ me ahakpɔtɔ anye ɖekakpui kple ɖetugbui tegbee, elabena wokpɔnɛ be anyo ŋutɔ. Gake ewɔ nublanui be amegbetɔwo kuna. Hiob ƒe nya si dze le etame la gakpɔtɔ nye nyateƒe kokoko, togbɔ be ƒe akpe etɔ̃ kple edzivɔwoe nye esia wògblɔ nya ma hã.\nAme aɖeke medina be yeaku o. Biblia gblɔ na mí be esi Mawu wɔ mí la, ede agbenɔnɔ tegbee ƒe didi mía me, eye míedina be míanya nu si tututu wònye. (Nyagblɔla 3:11) Esi wòle alea ta la, ɖe nèsusu be Mawu si lɔ̃ mí la ade didi aɖe mía me eye maɖe mɔ be didi ma nava eme na mí oa? Ne èɖo eŋu be ao la, ekema èɖo eŋu nyuie. Mawu ƒe Nyaa gblɔ be futɔe ku nye, eye edo ŋugbe be ‘woava ɖee ɖa’ kura.—1 Korintotɔwo 15:26.\nMewɔ nuku o be futɔe ku nye vavã. Ame nɔŋute aɖeke madi be yeaku o. Ne míekpɔ afɔku gbɔna la, míedea axa nɛ, míeɣlana alo sina. Ne míedze dɔ la, míetoa mɔ vovovowo dzi be míaƒe lãme nasẽ. Míedzea agbagba ɖe sia ɖe be míaƒo asa na nu sia nu si ahe ku vɛ na mí.\nÐe susu aɖe li si tae míaxɔe ase be wole futɔ si nye ku, si li tso blema ke la, ɖe ge ɖa? Ɛ̃, susu aɖe li si tae míate ŋu axɔe ase ɖo. Menye ɖe Yehowa Mawu, mía Wɔla la, wɔ amegbetɔwo be woanɔ agbe ƒe ʋɛ aɖewo ko ahaku o. Meɖoe le gɔmedzedzea me be amegbetɔwo naku o. Ke boŋ ɖe wòɖoe be amegbetɔwo nanɔ agbe tegbee le anyigba dzi, eye nu sia nu si Mawu ɖo la, ewɔnɛ godoo.—Yesaya 55:11.\nGake, aleke tututue wole ku ɖe ge ɖae? Tso blema ke la, amewo dzea agbagba ɖe sia ɖe be yewoagaku o, gake wokuna godoo. Ke hã, amewo gakpɔtɔ le agbagbadzedzea dzi ko. Dzɔdzɔmeŋutinunyalawo to atike vovovowo vɛ be yewoatsɔ axe mɔ na dɔlélewo alo atsɔ ada dɔ aɖewo. Wowɔ numekuku tsitotsito tso nu gbagbewo ƒe wɔwɔme ŋu. Le teƒe geɖewo la, amewo nɔa agbe didi wu ale si wònɔ le ƒe alafa ɖeka siwo va yi me. Ke hã ku gakpɔtɔ le nu gblẽm kokoko. Abe ale si Biblia gblɔe ene la, ‘wo katã wogatrɔna zua anyi.’—Nyagblɔla 3:20.\nNya nyui lae nye be mehiã be míaɖo ŋu ɖe amegbetɔwo ƒe nunya ŋu o. Yehowa Mawu wɔ ɖoɖo xoxoxo be woaɖe mí tso ku si me, eye ame si koŋ dzi wòato awɔ esiae nye Yesu Kristo.


Mawu Fa Akɔ Na Nyagblɔɖila Eliya | Xɔse Vavã\nEƒe Mawu Fa Akɔ Nɛ\n1, 2. Nu kae dzɔ le ŋkeke si Eliya maŋlɔ be akpɔ o le eƒe agbe me la dzi?\nELIYA le du dzi le tsia me esi anyigba nɔ tsyɔtsyɔm. Mɔ legbee aɖe gale eŋgɔ hafi wòaɖo Yezreel, evɔ menye ɖekakpuie wònye o. Ke hã, nu meti kɔ nɛ le dua ƒuƒu me o, elabena “Yehowa ƒe asi va” edzi. Ðikeke mele eme o be esiae nye zi gbãtɔ si wòse le eɖokui me be ŋusẽ ɖo ye ŋu nenema gbegbe. Edze to sɔ siwo nɔ Fia Axab ƒe tasiaɖam la hem gɔ̃ hã ŋu!—Xlẽ 1 Fiawo 18:46.\n2 Fifia eɖe Fia Axab ɖe megbe ʋĩi. Kpɔe ɖa le susu me be Eliya le dua ƒum hele aɖaba ƒom le esi tsia le hehlẽm ɖe mo nɛ ta, eye le ɣeyiɣi ma ke me wòle nu wɔnuku siwo dzɔ teti koe nye ema ŋu bum. Ðikekemanɔmee la, nu si dzɔ la he ŋutikɔkɔe vɛ na Eliya ƒe Mawu, Yehowa, eye wòdo tadedeagu vavãtɔ ɖe dzi. Egblẽ Karmel To la ɖe megbe ʋĩi azɔ, tsia le dzadzam sesĩe le afi ma hã, eye blukɔ do. To sia dzie Yehowa to Eliya dzi wɔ nukunu aɖe le tsɔ ɖee fia be Baal subɔsubɔ nye ameflunu. Woɖe ha Baal nyagblɔɖila alafa geɖe be wonye alakpatɔ vɔ̃ɖiwo, eye esɔ be wowu wo. Eyome Eliya do gbe ɖa na Yehowa be wòana kuɖiɖi si va anyigba la dzi ƒe etɔ̃ kple afãe nye ema la nu natso. Ale tsi gã aɖe dza!—1 Fia. 18:18-45.\n3, 4. (a) Esime Eliya nɔ mɔ dzi yina Yezreel la, nu ka tae wòanya nɔ mɔ kpɔm vevie be nuwo ava ɖɔ ɖo? (b) Nyabiase kawo mee míadzro?\n3 Esi Eliya nɔ kilometa 30 ƒe du ma ƒum to tsia me ɖo ta Yezreel la, anɔ mɔ kpɔm be nuwo ava ɖɔ ɖo. Anya se le eɖokui me be tɔtrɔ gãwo le ŋgɔ gbɔna azɔ. Ðewohĩ Axab atrɔ! Eliya anya susu be le nu siwo teƒe Axab kpɔ fifia ta la, nu si wòate ŋu awɔ koe nye be wòadzudzɔ Baal subɔsubɔ; aɖo asi fiasrɔ̃ Izebel dzi; eye wòadzudzɔ Yehowa subɔlawo yome titi.\n‘Eliya ƒu du dze Axab ŋgɔ va se ɖe Yezreel’\n4 Le dzɔdzɔme nu la, ne míaƒe didiwo le eme vam la, míekpɔa mɔ vevie be nuwo anyo. Ðewohĩ míanɔ susum be nuwo ava de mía dzi wu, eye míaƒe kuxi sesẽwo ava zu gbeaɖegbenya. Mawɔ nuku na mí ne Eliya bu nuwo ŋu alea o, elabena enye “amegbetɔ si ƒe seselelãmewo sɔ kple mía tɔwo.” (Yak. 5:17) Ke hã, kuxi geɖe gale ŋgɔ na Eliya. Le nyateƒe me la, gaƒoƒo aɖewo ko megbe la, vɔvɔ̃ aɖoe, eye dzi aɖe le eƒo ale gbegbe be ku adzroe gɔ̃ hã. Nu kae va dzɔ, eye nu kae Yehowa wɔ tsɔ do ŋusẽ eƒe nyagblɔɖilaa ƒe xɔse hena dzi ɖo eƒo? Na míakpɔe ɖa.\nNuwo Trɔ Bubui Kura\n5. Ðe nu siwo dzɔ le Karmel Toa dzi la na Axab de bubu Yehowa ŋua, eye aleke míewɔ nya?\n5 Esi Axab ɖo eƒe fiasã me le Yezreel la, ɖe wòwɔ nane si ɖo kpe edzi be etrɔ dzi mea? Nuŋlɔɖia gblɔ be: “Axab va to nu siwo katã Eliya wɔ kple ale si wòtsɔ yi wu nyagblɔɖilawo katãe la, na Izebel.” (1 Fia. 19:1) De dzesii be Axab mehe susu yi Eliya ƒe Mawu, Yehowa dzi esime wònɔ ŋkekea me nudzɔdzɔwo dzi ɖem na srɔ̃a o. Axab nye ŋutilãmeme, eye ebu nukunu siwo dzɔ le ŋkekea me la abe nu siwo dzɔ to amegbetɔ aɖe ƒe ŋusẽ me ko ene, elabena egblɔ be nu siwo “Eliya wɔ.” Edze ƒãa be mesrɔ̃ ale si wòle be wòade bubu Yehowa Mawu ŋu o. Ke aleke srɔ̃a hlɔ̃biala la wɔ nui?\n6. Du kae Izebel ɖo ɖe Eliya, eye nu kae eƒe nyawo fia?\n6 Izebel do dziku vevie! Le eƒe dɔmedzoe me la, eɖo du sia ɖe Eliya bena: “Mawuwo afiam agafiam ɖe dzi, ne nyemewɔ wò agbe etsɔ wɔle siawo abe wo dometɔ ɖeka ƒe agbe ene o fĩ!” (1 Fia. 19:2) Esia nye ku ƒe ŋɔdzidoname si vloe wu ɖe sia ɖe. Nya mawo fia be Izebel ka atam be, ne yemewu Eliya etsɔ hafi zã do tsɔ bia hlɔ̃ na Baal ƒe nyagblɔɖilawo o la, ke ye ŋutɔ yeaku boŋ. Kpɔe ɖa le susu me be le zã si me tsi gã ma nɔ dzadzam eye Eliya mlɔ aƒe vi kotoe aɖe me le Yezreel ko kasia, fiasrɔ̃ ƒe ame dɔdɔe nye ema va nyɔe hetsɔ gbedeasi dovoɖiname ma vɛ nɛ. Aleke wòwɔ nui?\nDzi Ðe Le Eƒo Eye Vɔvɔ̃ Ðoe\n7. Aleke Eliya se le eɖokui me le Izebel ƒe ŋɔdzidodoawo ta, eye nu kae Eliya wɔ?\n7 Ne Eliya nɔ susum be aʋa si woho ɖe Baal subɔsubɔ ŋu la ke vɔ la, ke akpɔe enumake be yeda ƒu. Izebel mena ta o. Ede se wowu Eliya hati nyagblɔɖila wɔnuteƒe geɖewo xoxo, eye fifia edze abe Eliya dzie wòɖo ene. Aleke Eliya wɔ nui le Izebel ƒe ŋɔdzidodoawo ta? Biblia gblɔ na mí be: “Tete wòvɔ̃.” Ðe Eliya kpɔ ale si Izebel adi be yeawui ŋutasesẽtɔe la le susu mea? Ne ebu nya ma ŋu la, ke mewɔ nuku be dzi ɖe le eƒo o. Aleke kee wòɖale o, Eliya ‘dze mɔ le eƒe agbe ta,’ si fia be esi, elabena enɔ vɔvɔ̃m be woawu ye.—1 Fia. 18:4; 19:3.\nNe míedi be dzi nanɔ mía ƒo la, mele be míaɖe mɔ míaƒe susu nanɔ vɔ̃ siwo ate ŋu ava mía dzi la ŋu o\n8. (a) Aleke Petro ƒe kuxia ɖi Eliya tɔe? (b) Nu kae míate ŋu asrɔ̃ tso nu si me Eliya kple Petro to la me?\n8 Menye Eliya ɖeɖe koe nye xɔsetɔ si mete ŋu ɖu vɔvɔ̃ dzi o. Ƒe geɖe megbe la, apostolo Petro hã do go kuxi sia tɔgbi. Le kpɔɖeŋu me, esi Yesu na Petro zɔ tsia dzi abe ale si eya ŋutɔ hã nɔ edzi zɔmee ene la, apostoloa ‘kpɔ ale si ya la le ƒoƒom sesĩe.’ Esia na wòvɔ̃, eye wòde asi toyiyi me. (Xlẽ Mateo 14:30.) Eya ta nufiame vevi aɖe le nu si me Eliya kple Petro to la me na mí. Ne míedi be dzi nanɔ mía ƒo la, mele be míaɖe mɔ míaƒe susu nanɔ vɔ̃ siwo ate ŋu ava mía dzi la ŋu o. Ele be míana míaƒe susu nanɔ Ame si dzi míeda míaƒe mɔkpɔkpɔ ɖo si doa ŋusẽ mí la boŋ ŋu.\n9. Aleke Eliya ƒe mɔzɔzɔa nɔ, eye aleke wònɔ sesem le eɖokui me?\n9 Le vɔvɔ̃ ta la, Eliya si ɖo ta anyieheɣetoɖoƒe gome hezɔ kilometa 150 ƒe mɔ yi Beer-Seba, si nye du aɖe si te ɖe Yuda ƒe anyieheliƒo ŋu. Egblẽ eƒe subɔvia ɖe afi ma eye eya ɖeka ɖo ta gbe dzi. Nuŋlɔɖia gblɔ be ezɔ “ŋkeke ɖeka ƒe azɔli,” eya ta míate ŋu akpɔe le susu me be edze mɔ esime agu dze, eye edze ƒãa be medo mɔzɔgba aɖeke o. Nu te ɖe edzi, eye vɔvɔ̃ ƒoe ɖe enu wòle azɔlia dzi hele ŋusẽ dom nu le gbedzimɔ dzekpodzeʋeea dzi le ŋudɔkutsu dzatsɛ. Kaka ɣea nagba amigo ahaɖo to keŋ la, nu te Eliya ŋu keŋkeŋ. Esi ɖeɖi te eŋu belibeli la, ebɔbɔ nɔ anyi ɖe dzoŋgbalẽti aɖe te—eya koe ganye fafɛƒe si wòkpɔ le dzogbenyigba ma dzi.—1 Fia. 19:4.\n10, 11. (a) Gɔmesese kae le gbe si Eliya do ɖa na Yehowa la ŋu? (b) Zã mawunyakpukpuiawo me nyawo nàtsɔ aɖɔ ale si nu te ɖe Mawu subɔla bubuwo dzii.\n10 Dzi ɖe le Eliya ƒo keŋkeŋ, eye wòdo gbe ɖa. Ebia be Mawu nana yeaku. Egblɔ be: “Nyemenyo wu fofonyewo o.” Enyae be ye fofowo zu ƒu kple ke le yɔ me ɖaa, eye womate ŋu akpe ɖe ame aɖeke ŋu o. (Nyagb. 9:10) Eliya se le eɖokui me be viɖe aɖeke megale ye ŋu o, abe woawo ke ene. Eya ta mewɔ nuku o be wòdo ɣli gblɔ be: “Esɔ gbɔ!” Nu ka tae yeaganɔ agbe ɖo?\n11 Ðe wòle be wòawɔ nuku na mí be dzi ɖe le Mawu ƒe ame aɖe ƒo alea gbegbea? Ao. Biblia ƒo nu tso ŋutsu kple nyɔnu nuteƒewɔla geɖe siwo lé blanui ale gbegbe be ku dzro wo la ŋu—wo dometɔ aɖewoe nye Rebeka, Yakob, Mose kple Hiob.—1 Mose 25:22; 37:35; 4 Mose 11:13-15; Hiob 14:13.\n12. Ne dzi ɖe le ƒowò vevie la, mɔ ka nue nàte ŋu asrɔ̃ Eliya ƒe kpɔɖeŋu le?\n12 “Ɣeyiɣi sesẽ siwo me nɔnɔ sesẽ” mee míele, eya ta mewɔ nuku o be dzi ɖena le ame geɖe, siwo dome Mawu subɔla wɔnuteƒewo gɔ̃ hã le la, ƒo ɣeaɖewoɣi. (2 Tim. 3:1) Ne èkpɔ ɖokuiwò le nɔnɔme wɔnublanui sia tɔgbi me la, srɔ̃ Eliya ƒe kpɔɖeŋu le go sia me: Gblɔ wò dzimenyawo na Mawu. Nyateƒeae nye be Yehowae nye ‘akɔfafawo katã ƒe Mawu’ la. (Xlẽ 2 Korintotɔwo 1:3, 4.) Ðe wòfa akɔ na Eliya?\nYehowa Lé Eƒe Nyagblɔɖilaa Ðe Te\n13, 14. (a) Aleke Yehowa to mawudɔla aɖe dzi ve Eƒe nyagblɔɖila si dzi nu te ɖo vevie la nu? (b) Nu ka tae wòfaa akɔ na mí be míanyae be Yehowa nya mía dometɔ ɖe sia ɖe nyuie kple afi si míaƒe ŋutetewo se ɖo?\n13 Aleke nèsusu be Yehowa se le eɖokui me esi wòle dziƒo kpɔ eƒe nyagblɔɖila lɔlɔ̃a wòmlɔ anyi ɖe atia te le gbe dzi hele kuku ɖem nɛ be wòana yeaku? Biblia akpe ɖe mía ŋu míakpɔ ŋuɖoɖoa. Esi Eliya yi alɔ̃ me la, Yehowa dɔ mawudɔla aɖe ɖe egbɔ. Mawudɔlaa ka asi Eliya ŋu wònyɔ, eye wògblɔ nɛ be: “Fɔ nàɖu nu!” Eliya fɔ heɖu nu, elabena mawudɔlaa tsɔ abolo dzodzoe kple tsi nɛ. Ðe wòda akpe na mawudɔlaa gɔ̃ hã ya? Ðeko nuŋlɔɖia gblɔ be eɖu nu no nu, eye wògamlɔ anyi. Ðe dzi ɖe le eƒo ale gbegbe be menya nya si wòagblɔ oa? Aleke kee wòɖale o, mawudɔlaa gava nyɔe ake, ɖewohĩ le fɔŋli. Egagblɔ na Eliya be, “Fɔ nàɖu nu,” eye wògblɔ nya wɔdɔɖeamedzi sia kpee be, “elabena wò mɔ didi akpa!”—1 Fia. 19:5-7.\n14 Mawudɔlaa nya afi si Eliya ɖo tae, elabena Mawu ɖee fiae. Enya hã be Eliya mate ŋu azɔ mɔ legbee ma le eya ŋutɔ ƒe ŋusẽ me o. Aleke gbegbe wòfaa akɔ na míi ye nye esi be míele Mawu si nya míaƒe tameɖoɖowo kple afi si míaƒe ŋutete se ɖo wu míawo ŋutɔwo gɔ̃ hã la subɔm! (Xlẽ Psalmo 103:13, 14.) Aleke nuɖuɖu ma ɖe vi na Eliyae?\n15, 16. (a) Nu kae nuɖuɖu si Yehowa na Eliya la do ŋusẽe wòwɔ? (b) Nu ka tae wòle be míakpɔ ŋudzedze ɖe ale si Yehowa nyia esubɔlawo egbea la ŋu?\n15 Biblia gblɔ be: “[Efɔ] ɖu nu no nu, eye nuɖuɖu sia do ŋusẽe wòzɔ ŋkeke blane kple zã blane va se ɖe Mawu ƒe to Xoreb gbɔ.” (1 Fia. 19:8) Abe ale si Mose wɔe ƒe alafa ade do ŋgɔ eye Yesu hã va wɔe ƒe akpe ɖeka kloe megbe ene la, Eliya hã tsi nu dɔ ŋkeke 40 kple zã 40. (2 Mose 34:28; Luka 4:1, 2) Nuɖuɖu ma meɖe eƒe kuxiwo katã ɖa o, gake edo ŋusẽe nukutɔe. Kpɔe ɖa le susu me be ame tsitsi ma le azɔli dzi tso ŋkeke yi ŋkeke le gbe dzi, afi si mɔ tatawo mele o, kwasiɖa geɖe va se ɖe esime wòzɔ ɣleti ɖeka kple afã kloe ƒe azɔli!\n16 Yehowa doa ŋusẽ esubɔlawo egbea hã, menye to nuɖuɖu si doa ŋusẽ ame nukutɔe dzi o, ke boŋ le mɔ si le vevie wu nu. Enaa gbɔgbɔmenuɖuɖu esubɔlawo. (Mat. 4:4) Nusɔsrɔ̃ tso Mawu ŋu le eƒe Nya la kple agbalẽ nyui siwo wotu ɖe Biblia dzi me doa ŋusẽ mí le gbɔgbɔ me. Gbɔgbɔmenunyiame mawo maɖe míaƒe kuxiwo katã ɖa ya o, gake woate ŋu akpe ɖe mía ŋu míado dzi le nɔnɔme sesẽ siwo ate ŋu awu tsɔtsɔ na mí hafi la me. Wokplɔa ame yia “agbe mavɔ” me hã.—Yoh. 17:3.\n17. Afi kae Eliya yi, eye nu ka tae wònye teƒe vevi aɖe?\n17 Eliya zɔ kilometa 320 kloe va se ɖe esime wòɖo Xoreb Toa gbɔ mlɔeba. Enye teƒe vevi aɖe, elabena afi mae Yehowa Mawu to eƒe dɔla aɖe dzi ɖe eɖokui fia Mose le ŋuve si le bibim la me le, eye wòganye afi si Yehowa wɔ Se ƒe nubablaa kple Israel viwo le emegbe. Eliya kpɔ agado aɖe le afi ma hebe ɖe eme.\nAle Si Yehowa Fa Akɔ Na Eƒe Nyagblɔɖilaa Hedo Ŋusẽe\n18, 19. (a) Nya kae Yehowa ƒe dɔlaa bia Eliya, eye aleke wòɖo eŋui? (b) Le Eliya ƒe nya nu la, susu etɔ̃ kawo tae nu te ɖe edzi ɖo?\n18 Le Xoreb Toa gbɔ la, Yehowa ƒe “gbe,” si anɔ eme be eva na Eliya to mawudɔla aɖe dzi la, bia nya bɔbɔe siae be: “Eliya, nu ka wɔm nèle le afi sia?” Anɔ eme be eƒo nu kple gbe blewu, elabena Eliya se egɔme be ɖe wona mɔnukpɔkpɔ ye be yeaɖe yeƒe dzimenyawo agblɔ. Eye eɖee gblɔ hã vavã! Egblɔ be: “Ðe meʋã ŋu ɖe Yehowa, aʋakɔwo ƒe Mawu la nu, elabena Israel viwo gblẽ wò nubabla ɖi, wogbã wò vɔsamlekpuiwo ƒu anyi, eye wowu wò nyagblɔɖilawo kple yi; ke nye ɖeka koe kpɔtɔ, eye wole nye agbe dim be yewoaɖe ɖa.” (1 Fia. 19:9, 10) Eliya ƒe nyawo na míekpɔ susu etɔ̃ ya teti siwo tae dzi ɖe le eƒo ɖo.\n19 Gbã la, Eliya se le eɖokui me be yewɔ dɔ vlo. Togbɔ be Eliya subɔ Yehowa ‘heʋã ŋu ɖe enu’ eye wòdo Mawu ƒe ŋkɔ kɔkɔea kple eƒe tadedeagua ɖe dzi wu nuwo katã hã la, ekpɔe be ɖeko nɔnɔmeawo gavloe ɖe edzi. Dukɔ la gbe Mawu dzi xɔxɔ se kokoko, eye wodze aglã, gake alakpasubɔsubɔ ya le ta kekem. Evelia, Eliya se le eɖokui me be yetsi akogo. Egblɔ be, “nye ɖeka koe kpɔtɔ,” abe ke ɖe eya koe ganye Yehowa subɔla si kpɔtɔ ɖe dukɔa me ene. Etɔ̃lia, vɔvɔ̃ ɖo Eliya. Wowu ehati nyagblɔɖila geɖe xoxo, eye eka ɖe edzi be ye dzie wòɖo. Manya nɔ bɔbɔe na Eliya be wòagblɔ eƒe dzimenya mawo o, gake meɖe mɔ dada alo ŋukpe wɔe be wògbe egbɔgblɔ o. Ale si wòɖe eƒe dzimenyawo gblɔ na Mawu le gbedodoɖa me la nye kpɔɖeŋu nyui aɖe na nuteƒewɔlawo katã.—Ps. 62:9.\n20, 21. (a) Ðɔ nu si teƒe Eliya kpɔ esime wònɔ agado aɖe nu le Xoreb Toa dzi. (b) Nu kae Eliya srɔ̃ tso Yehowa ƒe ŋusẽ ɖeɖe fia si teƒe wòkpɔ la me?\n20 Nu kae Yehowa wɔ tso Eliya ƒe vɔvɔ̃a kple eƒe dzimaɖeɖia ŋu? Mawudɔlaa gblɔ na Eliya be wòava tsi tsitre ɖe agadoa nu. Eɖo to, gake menya nu si le ŋgɔ gbɔna o. Kasia, ya ʋuduʋudu aɖe ƒo! Eƒe hoowɔwɔ anya de dzi ŋutɔ, elabena enu sẽ ale gbegbe be towo wo, eye agakpewo tu wɔ. Kpɔe ɖa le susu me be Eliya tsɔ asi tsyɔ mo hele eƒe lãgbalẽwu titri si me ya ʋuduʋudua ɖo la xatsam ɖe eɖokui ŋu. Ema yome la, ele be wòakpɔ nyuie be yeagadze anyi o, elabena anyigba te ʋuʋu sesĩe ŋutɔ le nutoa me! Ema yome teti ko la, dzo gã aɖe bi, si ƒoe ɖe enu be wòtrɔ yi ɖe agadoa me be yeakpɔ ye ɖokui ta tso dzogbɔgbɔ sesẽa nu.—1 Fia. 19:11, 12.\nYehowa to eƒe ŋusẽ triakɔa dzi fa akɔ na Eliya hede dzi ƒo nɛ\n21 Le nukunuawo dometɔ ɖe sia ɖe me la, nuŋlɔɖia ɖo ŋku edzi na mí be Yehowa menɔ yaƒoƒoa, anyigbaʋuʋua, alo dzo la me o. Eliya nyae be Yehowa menye mawu siwo ŋu woƒoa nu tsoe le xotutuwo me be wonye dzɔdzɔmeŋusẽwo ƒe mawuwo abe Baal, si Baal subɔlawo kafuna be enye “alilikpowo dola,” alo mawu si naa tsidzadza la ene o. Yehowa gbɔe dzɔdzɔmeŋusẽ triakɔwo tso, ke hã, elolo akpa be wòanɔ nu si eya ŋutɔ wɔ me. Dziƒo gbahoo si míekpɔna la gɔ̃ hã melolo nɛ o! (1 Fia. 8:27) Aleke nukunu siawo teƒe kpɔkpɔ kpe ɖe Eliya ŋui? Ðo ŋku edzi be enɔ vɔvɔ̃m. Esi wònye be Yehowa Mawu ŋutɔ li kplii eye ŋusẽ triakɔ sia gbegbe le esi ta la, mehiã be Eliya navɔ̃ Axab kple Izebel kura o!—Xlẽ Psalmo 118:6.\n22. (a) Aleke ‘gbe bɔbɔe si ɖi blewu’ la ka ɖe edzi na Eliya be Mawu dea asixɔxɔ eŋu? (b) Ame ka gbɔe ‘gbe bɔbɔe si ɖi blewu’ la anya tso? (Kpɔ etenuŋɔŋlɔa.)\n22 Le dzobibia yome la, ɖoɖoe zi toŋtoŋtoŋ, eye Eliya se “gbe bɔbɔe aɖe ɖi blewu” (NW). Ame si nɔ nua ƒom la gabia nya Eliya ake. Ale wògaƒo nu tso nu siwo ŋu wòtsi dzi ɖo la ŋu zi evelia. * Ðewohĩ esia na eƒe dzi gadze eme wu. Gake ɖikeke mele eme o be ‘gbe bɔbɔe si ɖi blewu’ la ƒe nya si kplɔe ɖo lae fa akɔ na Eliya wu. Yehowa ka ɖe edzi na Eliya be yedea asixɔxɔ eŋu ŋutɔ. Aleke wòwɔe? Mawu ɖe nu geɖe fiae ku ɖe tame si wòɖo be yeaɖe Baal subɔsubɔ ɖa le Israel mlɔeba la ŋu. Edze ƒãa be Eliya mewɔ dɔ vlo o, elabena Mawu ƒe tameɖoɖoa le eme vam, eye naneke mate ŋu axe mɔ nɛ o. Gawu la, Eliya awɔ akpa aɖe le tameɖoɖo ma me vava me, elabena Yehowa na wòyi eƒe nyagblɔɖidɔa dzi, eye wòna mɔfiame siwo dzi wòazɔ ɖo lae.—1 Fia. 19:12-17.\n23. Nu eve kawoe Yehowa wɔ tso Eliya ƒe akogotsitsia ŋu?\n23 Ke Eliya ƒe akogotsitsia ya ɖe? Yehowa wɔ nu eve tso eŋu. Gbã la, egblɔ na Eliya be wòasi ami na Elisa be wòava nye nyagblɔɖila si axɔ ɖe eteƒe. Ŋutsu sia si Eliya nye xoxo na la ava nye Eliya ƒe zɔhɛ kple kpeɖeŋutɔ hena ƒe aɖewo. Esia afa akɔ nɛ ŋutɔ! Evelia, Yehowa gblɔ nya dodzidzɔname sia nɛ be: “[Mekpɔtɔ] ame akpe adre ɖi le Israel, ame siwo katã medze klo na Baal o kple ame siwo katã megbugbɔ nu nɛ o.” (1 Fia. 19:18) Menye Eliya ɖeka koe kpɔtɔ o. Esese be nuteƒewɔla akpe adre mawo mede ta agu na Baal o anya de dzi ƒo nɛ ŋutɔ. Wohiã ame abe Eliya ene be wòayi eƒe subɔsubɔ nuteƒewɔwɔtɔea dzi, be wòanye nuteƒewɔwɔ na Yehowa ƒe kpɔɖeŋu ɖedzesi le blukɔ ƒe ɣeyiɣi mawo me. Nya mawo siwo Eliya se to Yehowa ƒe dɔlaa dzi wònye eƒe Mawu ƒe ‘gbe bɔbɔe si ɖi blewu’ la anya wɔ dɔ ɖe edzi ŋutɔ.\nBiblia ate ŋu anɔ abe ‘gbe bɔbɔe si ɖi blewu’ la ene na mí egbea ne míeɖea mɔ wòfiaa mɔ mí\n24, 25. (a) Mɔ ka nue míate ŋu ase Yehowa ƒe ‘gbe bɔbɔe si ɖi blewu’ la le egbea? (b) Nu ka tae míate ŋu aka ɖe edzi be Eliya ɖe mɔ Yehowa fa akɔ nɛ?\n24 Abe Eliya ene la, ɖewohĩ dzɔdzɔmeŋusẽ triakɔ si dzena le nuwɔwɔwo me la awɔ dɔ ɖe mía dzi ŋutɔ, eye esɔ nenema hã. Ŋusẽ si le Wɔlaa si la dzena kɔtɛ le nu siwo wòwɔ me. (Rom. 1:20) Yehowa galɔ̃na faa be yeazã yeƒe ŋusẽ si seɖoƒe meli na o la atsɔ akpe ɖe ye subɔla wɔnuteƒewo ŋu. (2 Kron. 16:9) Ke hã, Mawu ƒoa nu na mí eme kɔna nyuie wu to eƒe Nya, Biblia dzi. (Xlẽ Yesaya 30:21.) Le mɔ aɖe nu la, Biblia ate ŋu anɔ abe ‘gbe bɔbɔe si ɖi blewu’ la ene na mí egbea ne míeɖea mɔ wòfiaa mɔ mí. Yehowa toa agbalẽ xɔasi sia dzi ɖɔa mí ɖo, dea dzi ƒo na mí heɖoa kpe eƒe lɔlɔ̃ dzi na mí.\n25 Ðe Eliya na nu siwo katã Yehowa wɔ le Xoreb Toa dzi la fa akɔ nɛa? Ɛ̃! Mehe ɖe megbe o, egayi eƒe nyagblɔɖidɔa dzi dzinɔameƒotɔe, ewɔ nuteƒe, eye wòtsi tsitre ɖe vɔ̃ɖinyenye kple alakpasubɔsubɔ ŋu. Ne míawo hã míena nya siwo tso Mawu gbɔ, siwo nye “akɔfafa si míekpɔna le Ŋɔŋlɔawo me,” de dzi gbɔ na mí la, ekema míate ŋu asrɔ̃ Eliya ƒe xɔse.—Rom. 15:4.\n^ mm. 22 Anɔ eme be ame si gbɔ ‘gbe bɔbɔe si ɖi blewu’ la tso la kee nye mawudɔla si wode “Yehowa ƒe gbe” asi na wògblɔ le 1 Fiawo 19:9. Le kpukpui 15 lia me la, ɖeko woyɔ Mawu ƒe ŋkɔ “Yehowa” tɔ ɖe mawudɔla sia ŋu. Ðewohĩ esia ana míaƒe susu nayi mawudɔla si dzi Yehowa to kplɔ Israel viwo le gbea dzi la dzi. Mawu gblɔ tso eŋu be: “Nye ŋkɔ le eya amea me.” (2 Mose 23:21, NW) Míate ŋu agblɔ nya sia kple kakaɖedzi ya o, gake anyo be míade dzesii be do ŋgɔ na Yesu ƒe anyigba dzi vava la, enye “Nya la,” si fia be enye Nyanuɖela tɔxɛ le Yehowa kple esubɔlawo dome.—Yoh. 1:1.\nNudzɔdzɔ kawoe wɔe be nu va te ɖe Eliya dzi vevie?\nSeselelãme kawoe na dzi ɖe le Eliya ƒo?\nMɔ kawo dzie Yehowa to fa akɔ na Eliya?\nAleke nàte ŋu asrɔ̃ Eliya ƒe kpɔɖeŋua ne dzi ɖe le ƒowò?


28 Yehowa ƒe gbe gava nam be: 2 “Amegbetɔvi, gblɔ na Tiro kplɔla be, ‘Ale Aƒetɔ Dziɖulagã Yehowa gblɔe nye esi: “Esi wò dzi de asi dada me,+ eye nèle gbɔgblɔm be, ‘Nye la, mawu menye. Mebɔbɔ nɔ mawu ƒe zikpui dzi le atsiaƒu titina,’+ Ke amegbetɔ dzro ko nènye, menye mawu o,Togbɔ be èbu le wò dzi me be mawue yenye hã. 3 Kpɔ ɖa! Ènya nu wu Daniel.+ Nya aɖeke mele ɣaɣla ɖe wò o. 4 Wò nunya kple wò nugɔmesesee nètsɔ ƒo kesinɔnuwo nu ƒu na ɖokuiwò,Eye nèyi edzi le sika kple klosalo dem wò nudzraɖoƒewo.+ 5 Èkpɔ kesinɔnuwo kpaŋkpaŋ le esi nèbi ɖe asitsatsa me ta,+Eye wò dzi de asi dada me le wò kesinɔnuwo ta.”’ 6 “‘Eya ta ale Aƒetɔ Dziɖulagã Yehowa gblɔe nye esi: “Esi nèbu le wò dzi me be yenye mawu ta la, 7 Eya ta kpɔ ɖa, makplɔ ame siwo sẽa ŋuta wu le dukɔwo dome ava ƒu wò,+Woaɖe woƒe yi ɖe nu dzeani siwo katã nèto wò nunya dzi kpɔ la dzi,Eye woagblẽ kɔ ɖo na wò atsyɔ̃ gã la.+ 8 Woatu asi wò aƒu aʋli* me,Eye àku ku veve aɖe le atsiaƒu titina.+ 9 Ðe nàgate ŋu agblɔ be, ‘Nye la, mawu menye’ le wuwòla ŋkumea? Amegbetɔ dzro koe nàkpɔtɔ anye le ame siwo aɖi gbɔ wò la si me, ke menye mawu o.”’ 10 “Aƒetɔ Dziɖulagã Yehowa be, ‘Àku abe aʋamatsomatsotɔ ene le amedzrowo si me,’Elabena nyee gblɔe.” 11 Eye Yehowa ƒe gbe gava nam be: 12 “Amegbetɔvi, dzi konyifaha de Tiro-fia nàgblɔ nɛ be, ‘Ale Aƒetɔ Dziɖulagã Yehowa gblɔe nye esi: “Ènye blibodede ƒe kpɔɖeŋu,Nunya bɔ ɖe asiwò,+ eye wò nyonyo teƒe mekɔ o.+ 13 Mawu ƒe abɔ Eden mee nènɔ. Wotsɔ kpe xɔasi ɖe sia ɖe ɖo atsyɔ̃ na wò—Rubi, topaz kple yaspis; krisolit, oniks kple yasifi; safir, nofek+ kple emerald;Sika wotsɔ ɖo to na wo. Esiawoe wotsɔ do atsyã na wò le gbe si gbe wowɔ wò. 14 Meɖo wò nènye kerubi si wosi ami na, si tsyɔ nuwo dzi. Mawu ƒe to kɔkɔe la dzie nènɔ,+ eye dzokpewo domee nèzɔna. 15 Fɔɖiɖi menɔ wò zɔzɔme ŋu o tso gbe si gbe wowɔ wò,Va se ɖe esime wokpɔ nu madzɔmadzɔ le mewò.+ 16 Le wò asitsatsa geɖeawo ta+Ŋutasẽnuwɔwɔ yɔ mewò fũu, eye nède asi nu vɔ̃ wɔwɔ me.+ Eya ta manya wò ɖa le Mawu ƒe to la dzi, elabena ŋuwò mekɔ o, eye matsrɔ̃ wò+ ɖa le dzokpewo dome,Oo, wò kerubi si tsyɔ nuwo dzi. 17 Wò dzi de asi dada me le wò nyonyo ta.+ Ègblẽ wò nunya dome le wò atsyɔ̃ gã la ta.+ Matsɔ wò aƒu gbe ɖe anyigba.+ Mana nàzu nukpɔkpɔ na fiawo. 18 To wò nu vɔ̃ geɖewo kple wò asitsatsa si me nuteƒewɔwɔ mele o me la, ègblẽ kɔ ɖo na wò kɔkɔeƒewo. Eya ta mana dzo nado tso mewò ne wòafiã wò.+ Eye mana nàzu dzofi le anyigba dzi le eteƒekpɔlawo katã ŋkume. 19 Ame siwo katã dze si wò le dukɔwo dome la ƒe nu aku ɖe ŋuwò.+ Nuwò ayi ŋɔdzitɔe zi ɖeka kpoyi,Eye màganɔ anyi akpɔ o.”’”+ 20 Eye Yehowa ƒe gbe gava nam be: 21 “Amegbetɔvi, trɔ nàdze ŋgɔ Sidon+ nàgblɔ nya ɖi ɖe eŋu. 22 Eye nàgblɔ be, ‘Ale Aƒetɔ Dziɖulagã Yehowa gblɔe nye esi: “Oo Sidon, kpɔ ɖa, metso ɖe ŋuwò, eye woadom ɖe dzi le mewò;Ne medrɔ̃ ʋɔnu wò hekɔ ɖokuinye ŋu le mewò la, ekema amewo adze sii be, nyee nye Yehowa. 23 Maɖo dɔvɔ̃ ɖe eme, eye ʋu asi le eƒe kpɔdomeewo. Amewo atsi yi nu le eme, woatsi yi si tso goawo katã me va ɖe eŋu la nu;Eye woadze sii be, nyee nye Yehowa.+ 24 “‘“Ekema ŋù tɔame kple aŋɔka wɔnuveviame maganɔe aƒo xlã Israel ƒe aƒe la azɔ o,+ ɛ̃, ame siwo le vlo dom wo la maganɔe azɔ o; ne amewo nadze sii be, nyee nye Aƒetɔ Dziɖulagã Yehowa.”’ 25 “‘Ale Aƒetɔ Dziɖulagã Yehowa gblɔe nye esi: “Ne meƒo Israel ƒe aƒe la nu ƒu tso dukɔ siwo dome woka wo hlẽ ɖo me la,+ ekema makɔ ɖokuinye ŋu le wo dome le dukɔwo ŋkume.+ Eye woanɔ woƒe anyigba,+ si metsɔ na nye subɔla Yakob la dzi.+ 26 Woanɔ dedie le edzi,+ woatu xɔwo ahade waingblewo,+ eye ne medrɔ̃ ʋɔnu ame siwo katã ƒo xlã wo siwo do vlo wo la,+ ekema woanɔ anyi aɖe dzi ɖi; ne woadze sii be, nyee nye Yehowa, woƒe Mawu.”’”


GBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Estonian Eŋlisi Eʋegbe Fijian Finnish Franse Georgian German Greek Hiligaynon Hungarian Icelandic Iloko Indonesian Italian Japanese Kinyarwanda Kirghiz Kirundi Korean Lingala Lithuanian Malagasy Maltese Myanmar Norwegian Oromo Pangasinan Polish Portuguese Punjabi Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Tahitian Thai Tigrinya Tsonga Turkish Twi Ukrainian Urdu Vietnamese Xhosa Zulu\nWÒ AME nyanyɛ aɖe dze anyi hebu ɖe eɖokui. Ametia lia goŋgoŋ eye eƒe ta, asiwo kple afɔwo le ƒoƒom tititi. Ne ènya be kpeŋuidɔ, si wogayɔna be dzeanyigblo alo adzigbo le eŋu la, àte ŋu ana kpekpeɖeŋu si sɔ lae hafi anɔ mɔ kpɔm na dɔdalawo ƒe kpekpeɖeŋu. Na míakpɔ nyateƒenya siwo ku ɖe dɔléle sia si gɔme ame geɖewo mesena o la ŋu.\nNu kae nye kpeŋuidɔ? Kpeŋuidɔ nye ahɔhɔ̃medɔ si nana ame buna ɖe eɖokui hena ɣeyiɣi kpui aɖe. Zi geɖe ne edze ame dzi la, medea miniti atɔ̃ hafi amea gagbugbɔna ɖoa eɖokui me o. Nudzɔdzɔ si míeɖɔ le nyati sia ƒe gɔmedzedze lae woyɔna zi geɖe be dzeanyigblo, elabe enana amea dzea anyi.\nNu kae nana dɔ sia hona na ame? Numekulawo xɔe se be ahɔhɔ̃mekawo ƒe dɔmawɔmawɔ nyuie gbɔe wòtsona. Gake nu si nana ahɔhɔ̃mekawo doa kpo dɔwɔwɔ nyuie gɔme sese zu taɖui na numekulawo.\nNe kpeŋuidɔ ho na ame aɖe la, kpekpeɖeŋu kae mate ŋu anae? Numekugbalẽ aɖe ɖo aɖaŋu be “ele be woaɖe asi le ame si ku kpeŋui la ŋu wòanɔ anyi ʋuu eƒe mo nakɔ, gake ahiã be woakpɔ egbɔ be ele gbɔgbɔm nyuie eye ŋku nanɔ eŋu be wòagawɔ nu vevi eɖokui o.” (The Encyclopedia of the Brain and Brain Disorders) Agbalẽ ma ke gblɔ yi edzi be: “Nenye be amea bu ɖe eɖokui wògbɔ miniti atɔ̃ ŋu, alo kasia eƒe mo nakɔ ko bubu gadze edzi alo megbugbɔ ɖo eɖokui me o miniti ʋɛ aɖewo esime wòdzudzɔ ƒoƒo tititi megbe la, ele be woadi dɔnɔkɔʋu ne wòakɔe ayi kɔdzi.”\nAleke mate ŋu akpe ɖe ame si ku kpeŋui la ŋu? Tsɔ nu bɔbɔe aɖe de eƒe ta te, eye nàɖe lãnuwo ɖa le eƒe ta gbɔ. Ne edzudzɔ ƒoƒo tititi la, trɔe ɖe eƒe axa dzi abe ale si wòdze le nɔnɔmetata si le axa sia me ene.\nNu kae mawɔ ne amea ƒe mo kɔ? Gbã la, gblɔ nɛ be megavɔ̃ o. Azɔ lée tsi tre eye nàkplɔe ayi afi si wòate ŋu aɖi ɖe eme le. Ame akpa gãtɔ tɔtɔna eye alɔ̃ tsɔa wo ne woɖo wo ɖokui me; gake ame aɖewo ya ƒe mo kɔna kaba eye wogatea ŋu yia nu si wɔm wole hafi ku kpeŋuia la wɔwɔ dzi.\nKpeŋuikulawo katãe ƒona tititia? Ao. Ame aɖewo buna ɖe wo ɖokui sẽe, gake womedzea anyi o. Kpeŋui sia ƒomevi menɔa anyi eteƒe didina o, ne kpeŋuia nu tso na amea ko la eƒe mo kɔna zi ɖeka. Gake kpeŋui sia ƒomevi kula aɖewo ƒe kpeŋuikukua nɔa anyi eteƒe didina, eye wòxɔa miniti geɖewo. Ne edzɔ alea la, amea nɔa tsatsam le eƒe xɔ me, nɔa awu hem le eɖokui ŋu, alo nɔa nu tramatrama wɔm. Ne eƒe mo kɔ la, esena le eɖokui me be yeƒe ta katã le wodzoe.\nAleke agbea nɔna na ame si ŋu kpeŋuidɔ le? Enye nyateƒe be ame siwo ŋu kpeŋuidɔ le la tsia dzi vevie esi womenya ɣekaɣi dɔ sia agaho na yewo o ta. Esi womedi be yewoado ŋukpe yewo ɖokui o ta la, womelɔ̃na be yewoayi ame dome o.\nAleke mate ŋu akpe ɖe ame si ŋu kpeŋuidɔ le la ŋu? De dzi ƒo nɛ be wòaɖe eƒe seselelãmewo agblɔ na ye faa. Ðo to nyuie ne ele nu ƒom. Biae be ne dɔa ho nɛ la, kpekpeɖeŋu kae yeate ŋu anae mahã. Esi wònye ame siwo ŋu kpeŋuidɔ le dometɔ geɖe mekua ʋu o ta la, àte ŋu adoe ɖa be yeakɔe ɖe ʋu me ayi afi si wòadi be yeayi alo ayi aɖaƒle asi nɛ.\nÐe woate ŋu alé kpeŋuidɔ ƒe hoho na ame nu alo axe mɔ ɖe enu kura? Nɔnɔme aɖewo nana be kpeŋuidɔ tea ŋu hona na ame kabakaba, esiawo dometɔ aɖewoe nye nuteɖeamedzi kple alɔ̃madɔmadɔ. Dɔléle sia ŋuti nunyalawo dea dzi ƒo na ame siwo ŋu dɔ sia le la be woaɖi ɖe eme nyuie, eye woanɔ kame dem edziedzi ale be nu naganɔ tetem ɖe wo dzi boo o. Le go aɖewo me la, atike aɖewo zazã te ŋu xe mɔ ɖe dɔ sia ƒe hoho na ame nu kura.\nEsi wònye be kpeŋuidɔ le ɖekakpui Sello si le South Africa ŋu ta la, edzudzɔ sukudede le eƒe ɖevime. Esi wòtsi la, menya agbalẽ o, eye atike aɖeke hã mele esi wòtsɔ léa eƒe dɔlélea nu o. Gake edi be yeanya Biblia eye Yehowa Ðasefowo kpe ɖe eŋu. Wosrɔ̃ Biblia kplii eye wofia nuxexlẽ hãe. Tsɔ kpe ɖe eŋu la, ɖɔkta aɖe si nye Yehowa Ðasefo kpe ɖe eŋu wòkpɔ atike si wòazã na eƒe dɔa eye wògakpe ɖe eŋu hã be wòxɔa ga si dziɖuɖu naa nuwɔametɔwo. Sello gblɔ be: “Yehowa Ðasefowo nye Kristotɔ siwo si lɔlɔ̃ akuakua le na wo haviwo.” Fifia, Sello ŋutɔ hã zu Yehowa Ðasefo eye wòkpɔa dzidzɔ ɖe xexe yeye si ƒe ŋugbe Mawu do si me dɔléle maganɔ o la ŋu nya gbɔgblɔ na amewo ŋu.—Nyaɖeɖefia 21:3-5.\nEsi wòdzudzɔ ƒoƒo tititi megbe . . .\nDze klo ɖe dɔnɔa xa, eye lé eƒe abɔklugui nàtrɔ eƒe alɔ do ɖe eƒe ta gbɔ lɔƒo\nHe eƒe asi blewu ale be eƒe tome nanɔ eƒe asi dzi\nTsɔ asi evelia he amea ƒe klo va ɖokuiwò gbɔ, eye nàtrɔe blewu. He eƒe klo va ŋgɔ ale be eƒe klo nanɔ anyigba\nTrɔ eƒe ta yi dzi ale be gbɔgbɔ nagati eƒo o


Nu Ka Tae Mawu Wɔ Anyigba La? | Nya Nyui\n1. Nu ka tae Mawu wɔ anyigba la?\nYehowa tsɔ anyigba la na ŋutsuwo kple nyɔnuwo. Míaƒe aƒee wònye. Eya ta womewɔ atsu kple asi gbãtɔ, Adam kple Xawa, be woadzi ayɔ dziƒo o—Mawu wɔ mawudɔlawo ɖe dziƒo xoxo. (Hiob 38:4, 7) Ke boŋ, Mawu da ame gbãtɔ ɖe paradiso nyui aɖe si woyɔ be Eden la me. (1 Mose 2:15-17) Yehowa tsɔ mɔkpɔkpɔ si nye be woanɔ agbe tegbee le anyigba dzi la ɖo eya kple vi siwo wòava dzi la ŋkume.—Xlẽ Psalmo 37:29; 115:16.\nLe gɔmedzedzea me la, Eden bɔa ɖeɖe koe nye paradiso. Ele na atsu kple asi gbãtɔ la be woadzi viwo woayɔ anyigba la dzi. Vivivi la, woava nye agbo ɖe anyigba bliboa dzi eye woawɔe wòazu paradiso. (1 Mose 1:28) Womatsrɔ̃ anyigba la akpɔ gbeɖe o. Anye ameƒomea ƒe aƒe tegbee.—Xlẽ Psalmo 104:5.\nKpɔ video si nye Nu Ka Tae Mawu Wɔ Anyigba La?\n2. Nu ka tae anyigba menye paradiso fifia o?\nAdam kple Xawa meɖo to Mawu o, eya ta Yehowa nya wo le Eden bɔa me. Paradisoa me nɔnɔ ƒe mɔnukpɔkpɔa ge le amegbetɔwo si, eye ame aɖeke megate ŋu ɖoe anyi o. Biblia gblɔ be: “Wotsɔ anyigba de asi na nu vlo wɔlawo.”—Hiob 9:24.—Xlẽ 1 Mose 3:23, 24.\nÐe Yehowa ɖe asi le tame si wòɖo ɖe ameƒomea ŋu le gɔmedzedzea me la ŋua? Ao! Eyae nye ŋusẽkatãtɔ la. Mate ŋu ado kpo nu o. (Yesaya 45:18) Agana nuwo nanɔ na amegbetɔƒomea abe ale si wòɖoe be wòanɔ hafi la ene.—Xlẽ Psalmo 37:11, 34.\n3. Aleke woawɔ agaɖo Paradiso la anyi?\nWoagaɖo Paradiso anyi ɖe anyigba dzi ne Yesu, Fia si Mawu ɖo la, ɖe afɔ vevi aɖe. Le aʋa si woyɔna be Armagedon me la, Yesu anɔ ŋgɔ na mawudɔlawo woatsrɔ̃ ame siwo katã tsi tsitre ɖe Mawu ŋu. Eye Yesu ade Satana gaxɔ me ƒe 1,000. Mawu ƒe amewo ya atsi agbe, elabena Yesu akplɔ wo ahakpɔ wo ta. Woanɔ agbe tegbee le Paradiso me le anyigba dzi.—Xlẽ Nyaɖeɖefia 20:1-3; 21:3, 4.\n4. Ɣekaɣie fukpekpewo nu ayi?\nƔekaɣie Mawu aɖe nu vlo wɔwɔ ɖa le anyigba dzi? Yesu gblɔ “dzesi” si aɖee afia be nuwuwua gogo la ɖi. Ale si xexea me ƒe nɔnɔmewo le fifia na ameƒomea ƒe agbetsitsi ɖo afɔku me, eye wònye kpeɖodzi be míele “nuɖoanyi sia ƒe nuwuɣi” la me.—Xlẽ Mateo 24:3, 7-14, 21, 22.\nLe Yesu ƒe ƒe 1,000 dziɖuɖu tso dziƒo ɖe anyigbaa dzi me la, aɖe fukpekpewo katã ɖa. (Yesaya 9:5, 6; 11:9) Yesu anye Fia, eye wòaganye Nunɔlagã, si aɖe ame siwo lɔ̃ Mawu la ƒe nu vɔ̃wo ɖa. Ekema Mawu ato Yesu dzi aɖe dɔléle, amegãkuku kple ku ɖa.—Xlẽ Yesaya 25:8; 33:24.\n5. Ame kawoe anɔ Paradisoa me le etsɔme?\nLe Fiaɖuƒe Akpataa me la, àdo go ame siwo lɔ̃ Mawu, eye wodi be yewoasrɔ̃ ale si yewoawɔ adze eŋu\nAme siwo ɖoa to Mawu lae anɔ Paradiso la me. (1 Yohanes 2:17) Yesu dɔ eyomedzelawo be woaɖadi ame fafawo eye woafia wo ale si woawɔ adze Mawu ŋu. Egbea la, Yehowa le kpekpem ɖe ame miliɔn geɖewo ŋu be woava nɔ agbe le Paradiso me le anyigba dzi le etsɔme. (Zefaniya 2:3) Le Yehowa Ðasefowo ƒe Fiaɖuƒe Akpatawo me la, amewo srɔ̃a ale si woanye srɔ̃ŋutsu kple vifofo nyuiwo, kpakple ale si woanye srɔ̃nyɔnu kple vidada nyuiwo. Ðeviwo kple wo dzilawo siaa dea ta agu ɖekae, eye wosrɔ̃a ale si woana nya nyui la naɖe vi na woe.—Xlẽ Mixa 4:1-4.\nƉoe Ɖe Amewo Ɖoe Ɖe Amewo Nu Kae Nye Mawu Ƒe Tameɖoɖo Na Anyigba La?


YOHANES 3 AKP - Ma Yudase tɔ̃ɖedze ɔwɛ̃ gɔ marɔ sɔ - Bible Search\nYOHANES 2 YOHANES 4\nYesu Ɔte Nikodemo Ara.\n1Ma Yudase tɔ̃ɖedze ɔwɛ̃ gɔ marɔ sɔ Nikodemo fiɛ ɔpia i ikuri nɛ masɛ marɔ sɔ ma Farisise ɔwe. 2Kasɛ̃ kawɛ̃ ne, ɔba Yesu kɔrɛ ɔba ɔ̃aɣere wũ sɔ, “Rabi, boɣe sɔ Ratedze aɖe abɔrɛ i Ɣaa kɔrɛ ala ara wa ato abara ne, kuwɛ̃ iibawo wã ɔbara si Ɣaa kɔrɔ̃ iisia wũ iso.”\n3Yesu ɔɣere wũ sɔ, “Gbagbaã nto loɣere-ɔ sɔ si mailedza ɔturi iɣe ne, ɔ̃ibanya Ɣaa sigara iɖe ɔnya.”\n4Ne Nikodemo ɔkarɛ wũ sɔ, “Nda maabara maaledza ɔkpakpa iɣe gɔ ɔ̃isibawo ɔ̃ ɔnyi kayiri ame ɔkpese ɔbo?”\n5Ne Yesu ɔɣere wũ sɔ, “Gbagbaã nto loɣere-ɔ sɔ, si maiɣe ɔturi makigu i ndu gu Ɣaa Siwarã ame ne, ɔ̃ibawo Ɣaa sigarakaɖekɔ̃ ame ɔbo. 6Maɣese nsɛ maɣe ɔturi i siturina ame, ɣɛɛ Ɣaa Siwarã nsɛ siɣe ɔturi i siwarã ame. 7Ne ɔso daatã ibara-ɔ ɣaa sɔ nto loɣere-ɔ sɔ ikote sɔ maaledza mi ɔɖuɖu iɣe. 8Ɔwiri sɛ ɔkpɛ̃ ɔkɛlɛ ngbegɔ iɖe ɔɖɔɛ, ɣɛɛ ɔ̃ kulu kere iɖe aanɔ, aibatsue ngbegɔ iɖe ɔbɔrɛ, ɣee ngbegɔ iɖe ɔsɛ. Ngbɔ ame nɖe ɔbiara gɔ maɣe makigu i Siwarã ame ne.”\n9Ne Nikodemo ɔkarɛ wũ sɔ, “Nda i nnɛgbe aabara iaba?”\n10Yesu ɔɣere wũ sɔ, “Fɔ lɛ ratedzekpakpa i Israel ne, aiɣe nnɛgbe? 11Gbagbaã nto loɣere-ɔ sɔ, ara wa boɣe boto boɣere mi, fiɛ nwa bonya iso boto boɖe mi ika, ɣɛɛ miito mibie sɔ miafɔ nnɛ boto boɣere mi. 12Si aito afɔ me aɖe si loɣere-ɔ kayiiso ngbe ara ne, nda aabara fiɛ aafɔ me aɖe si loɣere-ɔ ara wa mpia i kato? 13Kuwɛ̃ iisɛ kato ɔnya iɖo mme, Ɔturi Awune Ɔbi, gɔ lose i kato ɔba karɔ̃.\n14“Lɛ kumɛgɔ i Mose ɔsu aɣɛ wa mabara ala ibɔra ɔsa i ɔdziri iso i fafuĩ ame ne, ngbɔ ame iɖe maakɔlɛ mme, Ɔturi Awune Ɔbi, kato ne, 15sɔ mma ɔɖuɖu lofɔ me maɖe ne, maana ngbã mɛ loisɛ miro.\n16“Alasɔ Ɣaa ɔbua ɔto ɔɖɔɛ kayiiso maturi sɔ ɔsu ɔ̃ Ɔbi ɔwɛ̃ saã ɔtã sɔ ɔbiara gɔ lofɔ wũ ɔɖe ne, ɔ̃ibawɔ, ɣɛɛ ɔ̃ana ngbã mɛ loisɛ miro. 17Alasɔ Ɣaa iipia ɔ̃ Ɔbi sɔ ɔba ɔ̃atã kayiiso maturi ipɔ, ɣɛɛ sɔ si ɔba ɔ̃aɖe ma Ɖidze.\n18“Mma lofɔ Ɔbi maɖe ne, Ɣaa iitã ma ipɔ, ɣɛɛ mma loifɔ wũ maɖe ne, maɔɖe ipɔ koko alasɔ maifɔ Ɣaa Ɔbi ɔwɛ̃ saã maɖe. 19Nnɛ ɔso i Ɣaa sɛ ɔtã maturi ipɔ nɖe sɔ, ikpawaĩ ɔba kayiiso, ɣɛɛ mato maɖɔɛ idududu maɖo ikpawaĩ alasɔ ma kurabarara ɔnyanyarĩ. 20Mma ɔɖuɖu nsɛ mabara ara lalaa ɔtsiri ikpawaĩ, fiɛ maisɛ mabie sɔ maabore mabo ne alasɔ maito mabie sɔ ma ara lalaa si are kayi. 21Ɣɛɛ mma nsɛ mabara ara i ɔnukuare ɔri iso, masɛ mabore maba ikpawaĩ kɔrɛ sɔ si iate sɔ mato makã Ɣaa atsue.”\nNdupiedze Yohanes Ɔɖe Ika I Yesu Iso.\n22Nnɛgbe kama ne, Yesu gu ɔ̃ marasuãdze ɔkɛlɛ Yudea ibuiti ame. Ɔwegu ma i mmɔ kɛkɛĩ fiɛ ɔpie maturi Ɣaa ndu i ɔwore ame. 23Ɔwi gɔmɔ ame ne, Yohanes ɔ̃ wũ ɔto ɔpie maturi Ɣaa ndu i Aenon gɔ lobore ɔbo Salim alasɔ ndu ɔsi i mmɔ. Maturi to maba ɔ̃ kɔrɛ fiɛ ɔto ɔpie ma Ɣaa ndu. 24Ɔwi gɔmɔ ame ne, maimɔɛ̃ Yohanes mapia i iyo.\n25Iyi iwɛ̃ ne, karawararã ɔbo i Yohanes marasuãdze gu ɔ Yudase ɔwɛ̃ ndɛ̃ i ma Yudase ifoforeso kubarara iso. 26Ne ɔso maba maaɣere Yohanes sɔ, “Ratedze, ato anyigi ɔrɛrɛ̃ ɔwɛ̃ gɔ lowegu-ɔ i Yordan kama isɛ fiɛ aɖe ɔ̃ iso aɖansiɛ mmɔ? Kiniɔ ne, ɔ̃ ka nto ɔpie maturi Ɣaa ndu fiɛ ma ɔɖuɖu ɔɔsore so makpa ɔ̃ kɔrɛ ne.”\n27Yohanes ɔtã ma mmuai sɔ, “Ɔturi iibawe kuira si iiɖe Ɣaa lotã wũ. 28Mi mɔmɔ ɖe me aɖansiɛ sɔ loɣere mi sɔ, iiɖe me nɖe Kristo gɔmɔ, ne Ɣaa lopia me sɔ loɖe wũ katɔ̃. 29Ɔrɛrɛ̃ gɔ nto ɔkɔ ɔrɔ̃go ne, ɔ̃ mba ɔrɔ̃go ne. Ɔ̃ ɔlaa gɔ nɖe ɔ̃ masaa fiɛ ɔɣɛ i ɔ̃ kɔrɛ ɔto ɔkã wũ atsue sɛ ɔna isoɣɔ si ɔto ɔnɔ ɔ̃ silɔ. Ngbɔ ame i isoɣɔ ɔɔyi i wũ ame ne. 30Ne ɔso ɔ̃ iyere aakɔlɛ kato, ɣɛɛ wũ ire aaba karɔ̃.\nNgɔ Lose I Kato Lokɔlɛ Ɔɖo.\n31“Ngɔ lose i Ɣaa sigarakaɖekɔ̃ ɔmɔ ɔɖo ɔbiara. Ngɔ lose i karɔ̃ iso ne, karɔ̃ iso ɔre ɔɖe fiɛ karɔ̃ iso ara iso ɔsɛ ɔɖe ika. Ɣɛɛ ngɔ lose i kato ne, ɔɖo ma ɔɖuɖu. 32Ɔsɛ ɔɣɛ ara wa ɔnya gu nwa ɔnɔ, ɣɛɛ kuwɛ̃ iisɛ ɔfɔ ɔ̃ itɔ̃me. 33Ɣɛɛ ngɔ lofɔ ɔ̃ itɔ̃me ɔɖe ɔsia ita sɔ Ɣaa ne, ɔnukuarese ɔɖe. 34Ngɔ i Ɣaa ɔpia katɔ̃me ne, ɔsɛ ɔɣɛ Ɣaa itɔ̃me, alasɔ Ɣaa sɛ ɔtã ɔ̃ Siwarã ɔyi i ɔ̃ ame. 35Ɣaa sɛ ɔɖɔɛ ɔ̃ Ɔbi, fiɛ ɔsu ira biara ɔpia i ɔ̃ ɔle kayirinɔ.\n36“Ɔbiara gɔ lofɔ Ɔbi ɔɖe ba ngbã mɛ loibaro, ɣɛɛ ɔbiara gɔ losɛ̃ Ɣaa Ɔbi atsue ikã ne, ɔ̃ibana ngbã, ɣɛɛ Ɣaa kutsue ikpadzɛ̃ sia wũ iso.”


Noa Ƒe Ƒomea Tsi Agbe Le Tsiɖɔɖɔ Gã La Me | Biblia Me Nusɔsrɔ̃wo Na Ðeviwo\nGBE BUBU Acholi Afrikaans Albanian Amerika Tokunɔgbe Amharic Arabic Argentina Tokunɔgbe Armenian Azerbaijani Azerbaijani (Cyrillic) Bashkir Basque Bassa (Cameroon) Batak (Karo) Batak (Toba) Bicol Bislama Boulou Brazil Tokunɔgbe Britain Tokunɔgbe Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Colombia Tokunɔgbe Croatian Cuba Tokunɔgbe Czech Dangme Danish Dayak Ngaju Dutch Ecuador Tokunɔgbe Edo Efik Estonian Eŋlisi Eʋegbe Fijian Finnish Fon Franse Ga Galician Garifuna Georgian German Germany Tokunɔgbe Greek Guarani Gun Haitian Creole Hausa Herero Hiligaynon Hindi Hmong (Ɣi) Hungarian Iban Ibinda Igbo Iloko Indonesian Irish Isoko Italian Italy Tokunɔgbe Jula Kabiye Kabuverdianu Kachin Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korea Tokunɔgbe Korean Kwangali Kwanyama Latvian Lhukonzo Lingala Lithuanian Lomwe Low German Luganda Luo Macedonian Macua Malagasy Malay Malayalam Maltese Mam Marathi Marshallese Mauritian Creole Maya Mazatec (Huautla) Mexico Tokunɔgbe Miskito Mixe Mixtec (Guerrero) Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Ngangela Nias Nigerian Pidgin Norwegian Nyaneka Nyungwe Nzema Okpe Oromo Ossetian Otetela Pangasinan Pidzin (Kamerun) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Cuzco) Quiche Quichua (Chimborazo) Quichua (Imbabura) Romanian Romany (Macedonia) Cyrillic Russian Rutoro Samoan Sango Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Sinhala Slovak Slovenian Spain Tokunɔgbe Spanish Sranantongo Sunda Swahili Swati Swedish Tagalog Tahitian Tamil Tandroy Tarascan Tatar Telugu Thai Tiv Tlapanec Tojolabal Tongan Totonac Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Valencian Venda Vezo Vietnamese Waray-Waray Wayuunaiki Wolaita Xhosa Yoruba Zande Zapotec (Lachiguiri) Zulu\nNoa kple eƒe ƒomea kpakple lãwo yi ɖe aɖakaʋu la me. Yehowa tu ʋɔa eye tsia dze dzadza gɔme. Tsia dza ale gbegbe be aɖakaʋu la ho ɖe tsia dzi. Vivivi la, tsia xɔ anyigba blibo la katã dzi. Ame vɔ̃ɖi siwo meyi aɖakaʋua me o la katã ku. Gake Noa kple eƒe ƒomea nɔ dedie le aɖakaʋu la me. Kpɔ ale si gbegbe woakpɔ dzidzɔe be yewoɖo to Yehowae ɖa!\nTsi dza bababa madzudzɔmadzudzɔe ŋkeke 40 kple zã 40. Emegbe tsia va nɔ miemiem vivivi. Mlɔeba aɖakaʋu la va tsi to aɖe tame. Gake tsi gbogbo aɖe ganɔ anyigba dzi le afi sia afi, eya ta Noa kple eƒe ƒomea mete ŋu do go le aɖakaʋu la me enumake o.\nVivivi la, tsia mie keŋkeŋ. Noa kple eƒe ƒomea nɔ aɖakaʋu la me wòwu ƒe ɖeka. Azɔ Yehowa gblɔ na wo be woate ŋu ado go le aɖakaʋu la me ava nɔ anyigba si le abe anyigba yeye aɖe ene la dzi. Woda akpe na Yehowa be ekpɔ yewo ta eye wowɔ esia to vɔsasa nɛ dzi.\nYehowa kpɔ dzidzɔ ɖe vɔsa sia ŋu. Edo ŋugbe be yemagatsɔ tsiɖɔɖɔ atsrɔ̃ nu sia nu si le anyigba la dzi azɔ o. Esi wòdi be yeaɖo kpe yeƒe ŋugbedodo sia dzi ta la, ena anyieʋɔ gbãtɔ do ɖe yame. Èkpɔ anyieʋɔ kpɔa?\nEmegbe Yehowa gblɔ na Noa kple eƒe ƒomea be woadzi vi ayɔ anyigba la dzi.\n“Noa ge ɖe aɖakaʋua me, eye [amewo mede] dzesii o, va se ɖe esime Tsiɖɔɖɔa va, eye wòkplɔ wo katã dzoe.”—Mateo 24:38, 39\nNyabiasewo: Esi Yehowa tu aɖakaʋu la ƒe ʋɔa la, nu kae dzɔ? Nu ka dzie anyieʋɔ la ɖoa ŋkui na mí?


5 Mose 14 - Holy Bible [Ewe Bible 1913] - (5Mo 14)\nYehowa, mia Mawu ƒe viwo mienye; ne ame ku la, migasi blunui o, eye migalũ dzodome kokoe o;\nelabena dukɔ kɔkɔe nènye na Yehowa, wò Mawu la, eye Yehowa tia wò tso dukɔwo katã dome le anyigba dzi, ne nanye eya ŋutɔ ƒe dukɔ.\nMegaɖu ŋunyɔnua ɖeke o.\nLãfɔne, siwo miekpɔ mɔ aɖu la, wonye: nyi, alé kple gbɔ,\nzi, sẽ, afia, agamegbɔ̃, avugbɔ̃e, to kple adzɔke.\nMiekpɔ mɔ aɖu lãfɔne, siwo katã ƒe afɔkli me fe, eye wodzɔa nu ɖuna.\nEsiwo dzɔa nu ɖuna, kple esiwo ƒe afɔkli me fe dometɔ, siwo miekpɔ mɔ aɖu o la, wonye: kposɔ, fɔmizi kple xɔfie, elabena wodzɔa nu ɖuna, gake woƒe afɔkli me mefe o; ŋunyɔnu wonye na mi,\nkpakple ha, elabena eƒe afɔkli me fe, gake medzɔa nu ɖuna o; ŋunyɔnu wònye na mi. Migaɖu woƒe lã o, eye migaɖe asi woƒe kukua ŋu o.\nTɔmelã, siwo katã miekpɔ mɔ aɖu, wonye esiwo ŋu adza kple tsro le;\nke esiwo katã ŋu adza kple tsro mele o la, miekpɔ mɔ aɖu wo o; ŋunyɔnu wonye na mi.\nMiekpɔ mɔ aɖu xe, siwo katã ŋu kɔ.\nWo dometɔ, siwo miekpɔ mɔ aɖu o, wonye: hɔ̃, akpo kple gbagblaxetsu,\ndoɖi, aʋako kple ayisu ƒomeviwo,\nakpaviã ƒomeviwo katã,\ngolo, sagbadre, tsalɛ kple xe ƒonu bubu ƒomeviwo,\nʋlukuku, favieʋuto kple aŋɔɣi,\naluge, akagã kple tsimese,\ndamixe, ako ƒomeviwo, agudzixe kple drui.\nNu dzodzoewo katã nye ŋunyɔnu na mi; miekpɔ mɔ aɖu wo o.\nKe miekpɔ mɔ aɖu xe, siwo katã ŋu kɔ.\nMigaɖu lã kukua ɖeke o, gake miekpɔ mɔ atsɔe na amedzro, si le wò du me la wòaɖu, alo nadzrae na du bubu me tɔwo; elabena dukɔ kɔkɔe nènye na Yehowa, wò Mawu la. Megaɖa gbɔ̃vi le dada ƒe notsi me o.\nNa wò agblemenuwo ƒe ewolia ƒe sia ƒe pɛpɛpɛ,\neye nano wò wein ƒe ewolia, eye naɖu wò bli kple wò ami ƒe ewolia kpakple wò nyi kple alẽwo ƒe ŋgɔgbeawo le teƒe, si Yehowa, wò Mawu, atia be, yeƒe ŋkɔ nanɔ la, ne nanya alesi nava Yehowa, wò Mawu lae ɣesiaɣi.\nKe ne Yehowa, wò Mawu, yra wò, eye mɔ didi na wò akpa, be màte ŋu atsɔ wo ayii o, elabena teƒe, si Yehowa, wò Mawu, atia be, yeƒe ŋkɔ nano la gbɔ metsɔ na wò o la,\nekema na ga ɖe wo ta, eye nabia ga la ɖe nu me atsɔ ɖe asi ayi teƒe, si Yehowa, wò Mawu, atia lae.\nEye natsɔ ga la aƒle nusianu, si dze ŋuwò, eɖanye nyi alo alẽ, wein alo aha sesẽa de alo nusianu, si nèdi la o, eye mia kple aƒewò me tɔwo miaɖu nu akpɔ dzidzɔ le afima le Yehowa, wò Mawu, ƒe ŋku me.\nMegagblẽ Lewitɔ, si le wò du me la ɖi o, elabena mexɔ gome alo domenyinua ɖeke kpe ɖe ŋuwò o.\nFe etɔ̃ sia ƒe etɔ̃ megbe la naɖe wò agblemenu, siwo nèxa le ƒe ma me la, ƒe ewolia agblẽ ɖe wò du me,\nhena Lewitɔwo — elabena womexɔ gome alo domenyinua ɖeke kpe ɖe ŋuwò o — kple amedzro, tsyɔ̃eviwo kple ahosiwo, amesiwo le wò du me la, nakpɔ nu aɖu aɖi ƒo, ne Yehowa, wò Mawu, nayra wò le wò asinudɔ, siwo katã nèwɔna la me.\n5 Mose 14:1\n5 Mose 14:2\n5 Mose 14:3\n5 Mose 14:4\n5 Mose 14:5\n5 Mose 14:6\n5 Mose 14:7\n5 Mose 14:8\n5 Mose 14:9\n5 Mose 14:10\n5 Mose 14:11\n5 Mose 14:12\n5 Mose 14:13\n5 Mose 14:14\n5 Mose 14:15\n5 Mose 14:16\n5 Mose 14:17\n5 Mose 14:18\n5 Mose 14:19\n5 Mose 14:20\n5 Mose 14:21\n5 Mose 14:22\n5 Mose 14:23\n5 Mose 14:24\n5 Mose 14:25\n5 Mose 14:26\n5 Mose 14:27\n5 Mose 14:28\n5 Mose 14:29